Tertiris Reka Bentuk Siri HUAWEI Mate 30?! Segi Empat Panjang Bersama 5 Lensa?!

Sejak perkenalkan siri HUAWEI Mate 20 yang mempunyai reka bentuk segi empat di panel belakangnya, turut menjadi perbualan hangat di kalangan orang ramai. Tidak dapat dinafikan bahawa pelbagai teknologi terkini yang disokong padanya, termasuk prestasi penggambaran terbaik.

Terkini laman sesawang tertiris pula gambar bocor reka bentuk siri Mate 30, yang mana ia masih menggunakan rekaan skrin melengkung dengan takuk kecil di bahagian tepi dan bezel yang sangat nipis.

Khabar angin juga mengatakan Mate 20 Pro akan tampil dengan skrin 6.39 inci bernisbah 19.5:9 Super AMOLED, dan menggunakan cip pemproses Kirin 990 yang lebih mempertingkatkan prestasi AI.

Paling menarik minat adalah rekaan panel belakang siri Mate 30 ini, melalui gambar tertiris ia kini menjadi susunan 2 x 3 di mana sebanyak 5 lensa akan dibekalkan untuk penggambaran. Gabungan ini nampaknya akan menawarkan lebih banyak peningkatan serta teknologi yang tidak dapat disangkakan.

So macam mana? Beli siri P30 ke tunggu siri Mate 30?


Tertelan AirPod Ketika Tidur, Masih Berfungsi Ketika Ia dikeluarkan!!!

Kadang-kala kemajuan teknologi ini boleh memudaratkan dalam cara yang tidak disangka. Baru-baru ini seorang lelaki Taiwan yang dikenali sebagai Ben Hsu dilaporkan telah tertelan AirPod miliknya ketika sedang nyenyak tidur.

Mengimbau kembali ketika insiden tersebut berlaku, selepas beliau bangun dari tidur, beliau mendapati sebelah AirPod miliknya sudah tiada. Beliau kemudiannya menggunakan penjejak iPhone bagi mengesan AirPod tersebut dan mendapati bahawa ia masih berada di dalam biliknya.

Beliau menyedari bahawa AirPod terbabit berada di dalam badannya apabila ia mendengar bunyi peranti tersebut kemana sahaja dia pergi. Tanpa berlengah beliau ke hospital dan pihak hospital telah mengesahkan bahawa AirPod tersebut berada di dalam badannya selepas imbasan X-ray dilakukan.

Pihak hospitalnya memberikan ubat bagi mengeluarkan peranti tersebut menerusi sistem pencernaan dengan membuang air besar. Setelah beberapa hari AirPod tersebut berjaya dikeluarkan selepas Ben Hsu membuang air besar. Menariknya, peranti tersebut masih berfungsi dan baterinya berada pada 41%.


Gambar HONOR 20 Pro Muncul Di Media Sosial – Tampil Dengan Rekaan Skrin Berlubang

Sedia maklum, siri HONOR 20 bakal dilepaskan pada 21 Mei 2019 dalam sebuah acara pelancaran berlangsung di London. Semakin hampir dengan hari pelancaran, semakin banyak berita perihal pewaris baru HONOR ini berlegar di media sosial.

Terbaru, tersebar imej memperlihatkan rekaan skrin yang bakal dibawa oleh HONOR 20 Pro. Memetik imej dikongsi, HONOR 20 Pro berkemungkinan tampil dengan rekaan skrin berlubang. Disamping itu, imej tersebar turut memperlihatkan HONOR 20 Pro dibina dengan paparan rata dan terdapat sedikit dagu pada bahagian bawah.

Ketirisan maklumat sebelum ini mendedahkan HONOR 20 Pro dijangka tampil dengan persediaan quad kamera + LED Flash pada panel belakang yang kelihatan hampir sama dengan HUAWEI P30 Pro. Kamera utama HONOR 20 Pro dikatakan mungkin menggunakan sensor sony IMX600.

Walau bagaimanapun, untuk ketahui sama ada benar atau tidak, sama-sama kita tunggu kemunculan tuan empunya badan sendiri kelak. Kekal bersama eRing untuk lebih update terkini!


TV tanpa kord – kebebasan baharu untuk rumah dan ruang kerja anda

REASONANCE menunjukkan TV yang dikuasakan secara wayarles di CES2021. Teknologi inovatif mengubah pengalaman pengguna dan akhirnya membawakan penyelesaian wayarles kepada produk pasaran yang besar.

LAS VEGAS, 13 Januari, 2021 /PRNewswire/ — CES 2021 — Banyak pengeluar barangan elektronik berusaha demi pengalaman dan keselesaan pengguna. Salah satu daripada usaha tersebut adalah untuk menghasilkan peranti yang bekerja tanpa kord dengan mendapatkan kuasa secara wayar – melalui udara.

Permulaan peringkat R&D Reasonance telah membentangkan salah satu daripada prototaipnya, TV 40″ wayarles sepenuhnya yang dikuasakan dengan 120W. Untuk tujuan, gegelung penerimaan telah diletakkan pada panel belakang, walaupun untuk produk itu sendiri ia boleh digabungkan di dalamnya.

Sistem pancaran diletakkan secara mendatar dengan sudut 90 darjah pada jarak kira-kira 50 cm, yang bermaksud salah jajaran dan perubahan sudut antara dua gegelung tidak menjadi masalah lagi. Malah, sistem pancaran boleh disepadukan dalam dinding dan perabot kerana ia tidak akan menjejaskan kecekapan pemindahan. Seseorang individu boleh memindahkan TV wayarles lebih hampir dengan katil atau sofa dengan selesa dan ia tidak akan menjejaskan sistem.

Reasonance ialah teknologi baharu pada dasarnya yang berbeza daripada semua kaedah pemindahan kuasa wayarles lain yang diketahui. Ia berdasarkan resonans magnetik klasik tetapi membawanya ke peringkat maju seterusnya. Disebabkan konfigurasi sistem pemindahan yang dipatenkan, ia menawarkan prestasi yang tinggi bagi kuasa, kecekapan, jarak pemindahan, dan kebebasan reka bentuk.

“Terdapat beberapa percubaan untuk mencipta peranti rumah yang berfungsi secara wayarles, seperti TV. Samsung akan menunjukkan TV yang benar-benar wayarles pada CES 2020, mereka telah membatalkan rancangan mereka. Seperti yang mereka kemudian jelaskan, kecekapan kuasa yang dicapai dengan teknologi pada peringkat ini tidak akan cukup untuk menawarkan sumber kuasa yang stabil kepada TV. Dengan teknologi kami ‘TV yang benar-benar wayarles’ menjadi realiti,” kata Anton Vishnevsky, pengasas dan CEO Reasonance.

Reasonance pada masa ini mengusahakan prototaip lain. Teknologi yang cemerlang ini cukup fleksibel untuk dilaksanakan dalam aplikasi pasaran yang lebih luas. Malah, ia sangat berkesan dari segi kos yang mungkin menjadikan masa depan tanpa kord semakin hampir dengan realiti.

Data teknikal bagi TV yang dikuasakan oleh REASONANCE

Untuk mengetahui lebih lanjut tentang cara untuk menghapuskan kord, lawati www.reasonance.tech. Untuk lebih banyak imej dan maklumat, sila lawati kumpulan risalah akhbar CES 2021 kami: https://ces.vporoom.com/Reasonance

Keywords: Computer Networks Computer Software Computer/Electronics Entertainment Telecommunications Television Wireless Communications Broadcast feed announcements New products/services Trade show news


CES 2017: HP Memperkasakan Industri Komputer Dengan Inovasi Terbaru

Pada CES 2017, HP telah melancarkan barisan inovasi PC terbaru yang hebat untuk pengguna masa kini. Barisan perkakasan dan peranti komputer terbaru dibina bagi memenuhi kehendak pelbagai kelas pengguna, meliputi kegunaan di rumah, pejabat dan juga untuk aktiviti kompetitif. Antara produk yang dilancarkan adalah:-

Komputer riba untuk para pekerja profesional ternipis di dunia. Ia menggabungkan ciri-ciri HP Spectre dan HP Elite justeru menghasilkan sebuah komputer riba yang boleh diharapkan dan juga elegan. HP EliteBook X360 mempunyai jangka hayat bateri yang terpanjang di dunia, iaitu sehingga 16 jam 30 minit. Selain itu, ia juga dilengkapi paparan 13.3 inci 4K UHD (2) teknologi Windows Hello dan sokongan pen stylus.

Berikutan kejayaan model 13.3 inci, generasi kedua HP dengan paparan 15.6 inci yang paling berkuasa di dalam portfolio Spectre telah diperkenalkan. Bateri yang lebih besar membolehkan komputer riba ini beroperasi sehingga 12 jam dan 45 minit walaupun mempunyai paparan 4K. Ini sangat mengagumkan kerana ia hampir menyamai prestasi kuasa bagi komputer riba dengan skrin Full HD.

HP Spectre X360 baru mempunyai pemproses terkini Intel Core, pemproses grafik NVIDIA GeForce 940MX bagi anda menikmati permainan dan aplikasi grafik dengan lebih baik. Selain itu, teknologi Bang & Olufsen disertakan bersama model ini bagi pengalaman audio yang hebat dan kamera IR untuk teknologi Windows Hello.

Seterusnya HP memperkenalkan sistem komputer semua di dalam satu, HP ENVY Curved All in One, lengkap dengan paparan melengkung 34 inci WQHD bersama-sama empat pembesar suara yang ditala oleh Bang & Olufsen. Untuk kegunaan pada waktu malam, anda boleh mengaktifkan mod khas untuk menapis sinaran biru supaya mata anda selesa ketika menggunakan komputer dan juga menyumbang kepada tidur malam yang lebih baik.

Pertama dilancarkan pada bulan Ogos tahun lalu, HP kini membawa pemain lebih dekat dengan dunia maya mereka dengan monitor komputer melengkung, OMEN X 35 Curved Display yang dilengkapi teknologi NVIDIA G-Sync supaya anda tidak lagi mengalami isu stutter dan lag ketika bermain permainan bergrafik tinggi. Skrin melengkung dan kualiti paparan memberikan pengguna pengalaman yang lebih menghiburkan dan dunia maya yang lebih imersif.


WhatsApp Akan Terus Menyokong Peranti Android Lama Sehingga Tahun 2020

Peranti Android lama tidak menerima nasib malang seperti peranti keluaran BlackBerry yang akan tamat tidak lama lagi. Ini kerana, platfom Android adalah sistem operasi paling utama digunakan di dunia. Pengesahan ini juga dibuat oleh WhatsApp sendiri yang nyata dimiliki oleh Facebook di laman sesawang rasmi mereka baru-baru ini.

Aplikasi sembang sosial WhatsApp boleh terus diguna oleh anda yang menggunakan telefon pintar Android lama yang mana telah dilanjutkan dari tahun 2016. Ia juga menyokong pada Android versi 2.3.7 dan sebelumnya sehingga 1 Februari 2020 kelak.

Namun, pengguna peranti lama perlu ingat bahawa WhatsApp tidak akan menawarkan ciri-ciri baru kepada anda kerana ia hanya menyokong pada platfom baru sahaja.


Pemilik Xiaomi Mi A1 Sudah Boleh Menguji Android O

Seperti yang kita sedia maklum, Mi A1 adalah model pertama keluaran Xiaomi yang menyokong Android One, atau lebih dikenali sebagai Android tulen. Ia juga tidak menggunakan paparan antaramuka MIUI sepertimana model Xiaomi sebelum ini.

Dengan Android One, Mi A1 dikatakan akan ditawarkan kemas kini lebih pantas berbanding kebiasaannya. Terkini, Xiaomi telah memulakan pendaftaran minat untuk pengguna Mi A1 yang ingin menguji Android O pada telefon pintar mereka.

Android Oreo menawarkan sejumlah ciri-ciri yang baru, ini temasuk tahap penjimatan kuasa yang lebih efisyen, sistem operasi yang lebih lancar, pemprosesan yang lebih pantas, dan ruangan memori yang lebih terurus. Bukan itu sahaja, ia akan menawarkan kemas kini seperti antaramuka, emoji, Picture-in-Picture (PIP), notifikasi, dot notifikasi, permesejan dan ciri-ciri menarik yang lain.

Bagi pengguna Xiaomi Mi A1, anda boleh mendaftarkan minat di laman MIUI hari ini dan berpeluang mencuba sendiri fungsi baru dari Android Oreo sebelum pengguna lain menerimanya.


Lenovo Malaysia Lancar Tab 4 10 Plus Dan Tab 4 8 Pada Harga Bermula RM749

Dua buah tablet terbaru keluaran Lenovo telah dilancarkan di Malaysia. Ianya menampilkan Lenovo Tab 4 10 Plus dan Lenovo Tab 4 8 masing-masing hadir dengan spesifikasi yang berbeza sesuai untuk kegunaan seisi keluarga.

Lenovo Tab siri 4 ini menawarkan keupayaan bateri yang tahan lebih lama iaitu 12 jam dalam menonton video dalam masa sama lebih mudah untuk dibawa ke mana-mana tanpa tanpa perlu risau akan bekalan bateri. Kedua-dua tablet ini dijana oleh sistem Android 7.0 Nougat dan teknologi dwi speaker Dolby Atmos.

Lenovo Tab 4 10 Plus dimuatkan dengan skrin IPS bersaiz 10.1 inci HD penuh yang dikuasakan dengan cip Snapdragon 625, RAM 3GB, serta ruang storan 16GB. Ia juga menyediakan slot untuk kad microSD termasuk slot SIM Nano. Sebuah bateri sebesar 7,000mAh turut dibekalkan dan ia dijual pada harga RM1,299 dalam kemasan warna Aurora Black.

Lenovo Tab 4 8 dilengkapi dengan paparan 8 inci IPS HD yang dijana daripada cip Snapdragon 425, RAM 2GB, dan storan seluas 16GB. Ia juga menyokong kad memori tambahan dan radio FM bersama bateri berkapasiti 4,850mAh. Tablet ini dijual dengan pilihan warna Aurora Black dan Polar White pada harga RM749 seunit.

Dua model tablet ini akan berada di pasaran bulan ini di kedai Lenovo Exclusive Store dan Lenovo Multi Brand Store seluruh Malaysia.


TP-Link Melancarkan Smartphone Neffos

TP-Link lebih dikenali sebagai salah satu syarikat pengeluar peranti rangkaian, rata-ratanya produk mereka banyak digunakan di pejabat dan rumah untuk sambungan peranti antara peranti dan peranti dengan Internet.

Namun pada awal tahun ini mereka telah mengumumkan sesuatu yang sangat menarik, di mana TP-Link secara rasminya akan menghasilkan smartphone dan ia bakal memasuki pasaran Malaysia dalam masa terdekat. Smartphone tersebut dikenali sebagai Neffos dan terdapat dua model yang ditawarkan iaitu C5 dan C5L.

Masih tiada pengumuman rasmi tentang harga jualan bagi kedua-dua peranti di Malaysia, namun jika anda melayari stor atas talian Lazada, C5 dijual pada harga RM 539 dan C5L pada harga RM 359. Jadi anda boleh menjangkakan harga tersebut merupakan harga rasmi jualan atau sekitar harga tersebut.


HONOR Band 5 Bakal Terima Ciri Baru? Dijangka Diperkenal Bersama HONOR 9X?

Menerusi pengenalan HONOR Band 4, syarikat gergasi tersebut telah memperkenalkan pelbagai teknologi baru termasuk sensor kadar jantung menggunakan TruSeen 3.0 dan pemantau waktu tidur, TruSleep.

Terbaru, muncul maklumat tertiris mendedahkan HONOR bakal muncul dengan satu lagi pewaris baru untuk segmen tersebut iaitu HONOR Band 5. Menariknya, HONOR Band 5 bakal disertakan dengan sejumlah ciri baru yang pastinya buat ramai teruja.

Presiden HONOR, Zhao Ming telah pun mula menggoda mengenai keseluruhan rekaan dan ciri baru untuk HONOR Band 5 – memetik imej dikongsi reka bentuknya kelihatan mirip dengan HONOR Band 4.

Menurut beliau, HONOR Band 5 bakal disertakan dengan ciri pengesanan oksigen darah – ciri di mana memantau tahap oksigen darah dan akan menjadikan HONOR jenama pertama menggunakan ciri ini pada peranti mereka.

Seperti biasa, HONOR juga masih mengekal ciri kesihatan standard seperti pemantauan kadar jantung dan sebagainya. Teruja? HONOR 9X bakal diperkenalkan pada 23 Julai kelak dan kita mungkin melihat kemunculannya sewaktu pelancaran tersebut. Siapa tahu?


Bixby 2.0 Menyokong Peralatan Elektrik Pintar Di Rumah

Pada acara Samsung Developer Conference, Samsung telah memperkenalkan Bixby 2.0 kepada yang hadir. Ini adalah generasi kedua selepas Bixby 1.0.

Pembantu maya Bixby telah diperkenalkan semasa Samsung Galaxy S8 diumumkan April lalu. Malah Samsung juga membina satu butang fizikal khas Bixby di bahagian sisi Galaxy S8, dan ia diteruskan sehingga model flagship terbaru, Galaxy Note8.

Bixby 2.0 diumumkan bagi menggantikan Bixby 1.0 dengan membaiki beberapa isu dan masalah serta memasukkan sokongan mengawal alat peranti pintar seperti TV, peti sejuk, mesin basuh, robot vakum, speaker dan peranti pintar lain.

Selain itu, Samsung juga memaklmumkan kebolehan mendengar suara pada Bixby telah dipertingkatkan, tidak hairan Bixby 2.0 kini boleh mengenal pasti suara setiap ahli keluarga anda di rumah.

Pengenalan ini juga telah membuka jalan kepada pembangun pihak ketiga untuk mengintegrasikan Bixby ke dalam aplikasi mereka. Kemungkinan di masa akan datang lebih banyak aplikasi yang mampu berfungsi melalui pembantu maya ini.


Reka Bentuk Meizu Note 9 “Bocor” – Dedah Paparan Depan & Belakang

Terdahulu, spesifikasi Meizu Note 9 telah pun tertiris di laman TEENA. Pun begitu, kebocoran itu tidak pula menyertakan imej reka bentuk peranti. Kini, TEENA telah mengemaskini maklumat peranti dengan mendedahkan reka bentuknya.

Meizu Note 9 (M923Q) bakal menjadi peranti pertama Meizu yang menyokong paparan takuk kecil sebesar titisan air dikenali ‘Waterdrop’. Rekaan tersebut membolehkan peranti ini menyampaikan nisbah skrin-ke-badan yang tinggi.

Bahagian belakang, peranti ini dilengkapi dengan ketersediaan sistem dwi kamera disusun secara menegak pada sudut kiri (terdapat LED Flash). Pengimbas cap jari fizikal berbentuk bulat turut terbina pada panel belakang.

Seperti biasa, maklumat tertiris masih lagi ‘rumors’ dan tidak dapat dipastikan kesahihannya. Jadi, sama-sama kita tunggu kemunculannya dan kekal bersama eRing untuk lebih info terkini!


Samsung Galaxy Fold Kini Rasmi Di Malaysia –  Pra Tempahan Bermula Dari 9 Oktober Pada harga RM8388!

Bagi peminat peranti daripada Samsung, ini ada satu berita mengejutkan apabila anda kini boleh melakukan pra tempahan bagi peranti Samsung Galaxy Fold bermula dari 9 Oktober ini pada harga RM8388.

Peranti ini pastinya sangat unik kerana ia boleh dilipat. Justeru tidak hairanlah ia dihadirkan dihadirkan dengan skrin yang menakjubkan. Bagi skrin utama, ia tampil dengan 7.3″ QXGA Dynamic AMOLED Display Infinity Flex Display dan 4.6″ HD+ Super AMOLED Display bagi cover display.

Hadir dengan sistem operasi Android 9 pie dan hadir dengan aspek memori yang sangat besar iaitu 12GB RAM dan storan sebesar 512GB (UFS3.0). Menariknya, ia dihadirkan dengan 7nm 64-bit Octa Core Processor.

Bagi aspek kamera ia sesuatu yang unik. Ia tampil dengan 3 kamera di bahagian belakang iaitu 16MP + 12MP + 12MP dan kamera hadapan pula tampil dengan 2 kamera iaitu 10MP + 8MP. Bagi cover camera pula, ia tampil dengan 10MP.

Bateri juga sangat baik apabila ia dihadirkan dengan 4380mAh dual battery dan disokong oleh pengecasan pantas QC2.0. Kini anda tiada lagi masalah bateri cepat habis dan lambat untuk di cas. Ia juga turut menyokong Wireless Power Share.

Jadi, apa tunggu lagi, bagi yang berminat boleh melakukan pratempahan bermula dari 9 Oktober ini dengan klik di sini.


Tawaran Hebat HUAWEI Bersempena Cuti Sekolah!!! Jimat Sehingga RM250

Berita baik bersempena cuti sekolah!!! Bermula hari ini, pelanggan boleh membeli HUAWEI nova 3i, HUAWEI Y9 2019 dan HUAWEI MediaPad T3 masing – masing pada harga RM899, RM819 dan RM399. Anda boleh jimat sehingga RM250.

HUAWEI Nova 3i dilengkapi dengan pemproses Kirin 710 dan dihadirkan dengan kamera hadapan 24MP dengan AI Beautification untuk menghasilkan gambar swafoto yang terbaik. Peranti ini membenarkan anda untuk menjadi kreatif dengan penggunaan 3D Qmoji. Peranti ini tersedia dengan warna Pearl White, Black atau Iris Purple.

bagi pembelian mana-mana peranti HUAWEI Nova, pelanggan akan menerima HUAWEI Nova VIP Privilage Card yang menawarkan hadiah eksklusif dan baucer bernilai sehingga RM1000.

Dalam pada itu, bagi HUAWEI Y9 yang dilengkapi dengan cipset Kirin 710 Octa-core dan ia juga disertakan dengan quad-camera system, rekaan 3D Arc, HUAWEI’s FullView Display dan kapasiti bateri sebesar 4000mAh dengan storan sebanyak 64GB. Peranti ini tersedia pada warna Midnight Black, dan Sapphire Blue.

Selain itu, HUAWEI MediaPad T3 pula didatangkan dengan kapasiti bateri 4100mAh untuk menyediakan kepada pengguna hiburan tanpa gangguan sepanjang hari.

Pelanggan boleh merangkul tawaran menakjubkan ini di semua HUAWEI Experience Stores, HUAWEIOnline Store, pengedar yang sah dan rakan telco terbesar.

Bagi mendapatkan maklumat lanjut, anda bolehlah melayari laman sesawang HUAWEI  atau laman rasmi Facebook HUAWEI .


Plantronics BACKBEAT GO 3 & VOYAGER 5200, Pertaruhkan Kualiti Audio Menakjubkan!

Bertempat di TOKB Cafe Petaling jaya, Plantronics telah menjemput para media untuk sama-sama memeriahkan pelancaran dua model terbarunya yang diberi nama BACKBEAT GO 3 dan juga VOYAGER 5200. Kedua-duanya merupakan versi peningkatan yang diperkenalkan sebelum ini.

BACKBEAT GO 3 telah direka khas untuk memenuhi keperluan golongan individu yang aktif, di mana anda boleh mendengar muzik kegemaran tanpa gangguan kabel. Selain meyediakan butang pintas untuk memudahkan anda mengawal muzik tanpa perlu mengguna smartphone, BackBeat GO 3 turut menawarkan masa mendengar muzik selama 6.5 jam.

Manakala masa mengecas pula sehingga 2.5 jam. Earphone ini didatangkan dengan sebuah case yang boleh mengecas, tetapi ianya dijual secara berasingan. Boleh diletakkan dalam jarak 10 meter daripada smartphone, BackBeat GO 3 masih mampu beroperasi dengan baik walaupun di dalam situasi angin kencang, hujan lebat, ribut petir dan juga berpeluh.

Model VOYAGER 5200 pula hadir dengan teknologi pembatalan bunyi yang dipanggil ‘WindSmart’. Ia direka untuk mereka yang bekerja di kawasan terbuka atau persekitaran yang berangin dan bising, kerana peranti ini mampu menghilangkan gangguan latar ketika menjawab panggilan ataupun mendengar muzik.

Lebih menarik, ia secara automatik akan mute/pause apabila anda menanggalkan VOYAGER 5200 daripada telinga dan sebaliknya apabila memakainya semula. Menawarkan masa berbual selama 7 jam dengan masa meunggu sehingga 9 hari, peranti ini juga didatangkan dengan pengecas yang dijual secara berasingan.

Kedua-dua peranti ini akan memasuki pasaran Malaysia tidak lama lagi. Harga yang ditawarkan oleh BACKBEAT GO 3 adalah USD 99.99 (kira-kira RM 395) dan USD 129.99 (kira-kira RM 513) bersama sebuah case yang boleh mengecas. Untuk model VOYAGER 5200 pula, ia dijual pada harga USD 119.99 (kira-kira RM 473) dan case dijual pada harga USD 39.99 (kira-kira RM 158).


Teknologi Memimpin Dunia : Gambaran Keseluruhan Keupayaan 5G Vivo Mengenai Inovasi Masa Hadapan

Rentetan daripada pelancaran vivo NEX 3 baru-baru ini, yang mana hadir sebagai smartphone 5G pertama di Malaysia – NEX 3 datang tepat pada masanya untuk memberikan pengalaman 5G terbaik kepada pengguna.

Dilihat sebagai salah satu pengeluar telefon pintar terkemuka, vivo telah memulakan pusat penyelidikan dan pembangunan teknologi 5G di Beijing, China pada tahun 2016. Pada suku pertama 2017, vivo dibentangkan pembangunan teknologi dalam High Power Equipment Pengguna (HPUE) di TD-LTE Inisiatif Global (GTI) Summit 2017 di Barcelona – sekaligus mempamerkan komitmennya untuk menandakan dalam era 5G itu.

Pada tahun yang sama, vivo dan Qualcomm menandatangani MoU bernilai AS $ 4 bilion. Penandatanganan MoU ini membolehkan, vivo & Qualcomm memastikan kedudukan terkemuka vivo dalam teknologi mudah alih yang berkaitan. Kemudian pada tahun 2018, vivo telah mengumumkan rancangan untuk menerajui pembangunan industri telefon pintar 5G pra-komersial menerusi pengenalan perisian 5G menerusi siri telefon pintar vivo NEX.

Di samping itu, vivo juga telah menyiapkan pembangunan awal perisian 5G pada vivo NEX. Berjalan di modem X50 Qualcomm, vivo menyimpulkan perancangan awal, penyusunan penempatan 3D, reka bentuk antena frekuensi radio dan ruang bateri yang dioptimumkan dalam NEX dalam menyampaikan keupayaan 5G.

Pada Jun 2018, vivo memperincikan kerjasamanya dengan Qualcomm untuk pencapaian pembangunan 5G dengan teknologi antena 5G. Kejayaan ini penting kerana kedatangan 5G mencipta cabaran untuk pengeluar smartphone dan pengendali rangkaian.

Sedar bahawa 5G menjadi matlamat meningkatkan hubungan individu dengan dunia, melalui mana-mana peranti, pada bila-bila masa dan di mana sahaja, vivo berkongsi visinya mengenai perkembangan 5G dan bagaimana ia akan memberi kuasa kepada era baru kehidupan pintar ketika persidangan Qualcomm’s 4G/5G Summit yang diadakan di Hong Kong tahun lepas.

Pada Jun 2019, vivo melancarkan inovasi canggih terbaru di Kongres Dunia Mudah Alih (MWC) Shanghai 2019 sebagai sebahagian daripada strategi dalam usahsa menyampaikan pengalaman mudah alih lebih baik di era 5G. Sejajar dengan tema “Intelligent Connectivity”, vivo mempamerkan beberapa peranti pintar dan aplikasi pintar 5G dalam mempamerkan komitmennya untuk memperkasakan pengalaman mudah alih.

Walau bagaimanapun, vivo tidak akan berhenti di sini; fakta bahawa vivo masih berusaha terus – berusaha untuk mengembangkan teknologi yang paling inovatif untuk disematkan di dalam semua produk mereka bagi membawakan perubahan besar kepada kehidupan orang ramai.


Singkir Pengimbas Iris, Samsung Galaxy S10 Dilengkapi Sensor Cap Jari Qualcomm Ultra-Sonic

Sejak kebelakangan ini, berita mengenai Samsung Galaxy S10 sering kali berlegar di media sosial. Meskipun, Samsung dijangka memperkenalkan Galaxy S10 sekitar Mac 2019 namun beberapa maklumat untuk model itu telahpun mula tertiris satu demi satu.

Terbaharu, Samsung dikatakan bakal menyingkirkan sensor iris pada telefon tersebut dan menggantikannya dengan sensor cap jari Qualcomm Ultra-Sonic yang terbina pada skrin.

Teknologi terbaharu ini dikatakan mampu berfungsi lebih pantas berbanding pengimbas cap jari yang lain dan juga mempunyai ruang pengesanan yang lebih luas mencecah 30%.

Jika maklumat ini benar, maka Samsung akan menjadi syarikat pertama yang dilengkapi dengan akses generasi baharu ini sekaligus menawarkan sesuatu yang tidak pernah ditawarkan oleh mana-mana pengeluar telefon pintar dipasaran. Macam biasa, sama-sama kita tunggu kehadiran Galaxy S10 ini!


Honor 8 Pro – Adakah Ia Berbaloi?

Jika ada diantara anda yang sudah memiliki honor 8 Pro, kami yakin anda tidak akan berasa galat. Sebaliknya, jika yang masih belum memilikinya, kami ada sedikit info yang akan membuatkan anda mempertimbangkannya.

Pertama sekali, tidak semua pengguna ingin mengeluarkan wang yang banyak untuk memiliki sebuah telefon pintar baharu. Memandangkan ekonomi negara yang tidak kukuh, ramai lebih memilih untuk menjimatkan wang sekiranya perlu. Walaupun begitu, honor 8 Pro juga dikatakan peranti yang termahal honor Malaysia pernah pasarkan – ia juga produk terbaik honor setakat ini.

Tidak perlu mengeluarkan wang yang banyak, honor 8 Pro mampu menandingi telefon pintar lain yang dijual pada harga RM2,000 sehingga RM3,000. Di samping itu, keupayaan cip pemproses yang dimiliki honor 8 Pro juga amat memuaskan. Ia boleh memainkan permainan mudah alih popular, Mobile Legend dengan baik sekali. Lantas menjadikan permainan tersebut dilantik sebagai permainan rasmi oleh honor.

Bukan setakat itu sahaja, telefon pintar ini dipilih oleh rata-rata pengguna khusus untuk bermain permainan mudah alih. Ruangan di atas dan di bawah skrin memberi genggaman yang selesa. Pengguna juga tidak akan tersalah menekan butang malah ia juga memudahkan jari jemari untuk berehat. Malahan, honor 8 Pro juga menyediakan paparan beresolusi 2K pada skrin 5.7 inci, ini sekaligus memberikan pengalaman hiburan yang lebih baik kepada pengguna.

Tidak hanya tertumpu pada hiburan, honor 8 Pro juga hadir dengan dwi kamera utama 12 +12 Megapiksel (Monochrome + RGB). Sensor ini menjanjikan penggambaran yang baik setara kamera profesional lain di luar sana. Manakala, kamera depan didatangkan dengan ciri Beautification, filters, dan mod potret. Persembahan video juga menyokong kualiti sehingga 4K.

Buat masa ini, honor adalah jenama yang sedang membangun di Malaysia dan secara global ia juga telah mencatatkan prestasi yang memberansangkan. Untuk itu, honor 8 Pro bukanlah satu produk flagship killer tetapi ia adalah sebuah flagship yang dijual pada harga berpatutan. Pada harga RM1,999, peranti ini lengkap dengan ciri yang diinginkan.


Tiga Aksesori Terbaru Dari Sony, Sesuai Untuk Audiophile!

Bertempat di Metal Bees Production House, Petaling Jaya, Sony telah menjemput para media untuk sama-sama memeriahkan pelancaran tiga aksesori terbaru mereka yang sebelum ini diperkenalkan di IFA 2016 yang telah berlangsung di Berlin. Tiga model tersebut adalah Sony MDR-Z1R, Sony TA-ZH1ES dan juga Sony NW-WM1 yang hadir dalam dua variasi berbeza.

Sony MDR-Z1R, sebuah headphones eksklusif yang memiliki HD driver 70mm tertutup dan dinamik, dengan diafragma EXTRA BASS eksklusif dari Sony. Malah ia mampu menghasilkan audio yang kaya dengan bunyi bass dengan adanya teknologi Liquid Crystal Polymer yang mampu memainkan audio beresolusi tinggi sehingga 120kHz.

Lebih menarik, headphone ini mampu menghalang bunyi bising mahupun angin kuat dengan adanya tiga penapis di dalamnya. Menampilkan rekaan kompak yang boleh dilipat, ear cup MDR-Z1R yang dihasilkan juga sangat lembut serta menggunakan material berkualiti agar lebih selesa jika ingin mendengar muzik dalam jangka masa yang lama.

Manakala Sony NW-WM1 adalah sebuah siri Walkman yang menawarkan dua kapasiti memori berbeza, di mana NW-WM1Z menyediakan memori sebesar 256GB, manakala NW-WM1A pula hadir dengan memori sebesar 128GB.

Kehadiran teknologi yang dipanggil S-Master HX serta DSEE HX ini sangat istimewa, kini anda tidak perlu risau jika ingin mendengar muzik di dalam persekitaran yang bising, kerana teknologi ini secara automatik akan meningkatkan audio bunyi dengan lima mod berbeza pada pemain walkman anda.

Sony juga tidak ketinggalan menyediakan aplikasi Original Master Sound untuk menghasilkan suara audio yang lebih berkualiti terutamanya apabila anda mendengar muzik mahupun menonton video. Selain boleh mendengar muzik menggunakan sambungan Bluetooth, kedua-dua peranti ini hadir dengan teknologi baru, LDAC yang membolehkan pengguna mendengar muzik secara wayarles.

Menawarkan masa mendengar muzik yang agak panjang iaitu sehingga 33 jam, kedua-dua peranti ini boleh disambungkan dengan Sony MDR-Z1R untuk menikmati audio yang lebih menakjubkan.

Satu lagi produk yang diperkenalkan adalah Sony TA-ZH1ES. Ia adalah sebuah Headphone Amplifier yang boleh disambungkan dengan Sony MDR-Z1R dan NW-WM1.

Menawarkan rekaan kompak dengan ukuran 210x65x314mm dan seberat 400g, Sony TA-ZH1ES menggabungkan beberapa teknologi audio terbaik yang terdiri daripada DSEE HX dengan lima mod berbeza, DSD Remastering Engine, DC Phase Linearizer, LR Balance Adjust serta S-Master HX untuk menghasilkan kualiti audio yang lebih jernih dan lantang.

Kesemua produk ini telahpun dijual di pasaran tempatan dengan harga seperti berikut:


Zon Perbandingan : Samsung Galaxy S10+ / HONOR View20 / HUAWEI Mate 20 Pro / iPhone XS Max

Siri Samsung Galaxy S10  baru sahaja ditunjukkan kepada dunia dalam sebuah acara Galaxy Unpacked yang berlangsung di San Francisco baru-baru ini. Antara ciri-ciri menarik pada siri kali ini menampilkan rekaan baru lebih segar bersama teknologi terkini.

Untuk posting kali ini, kami kongsikan kepada anda jadual perbandingan peranti pintar yang menjadi bualan hangat ramai pecinta gajet di luar sana. Yuk kita semak! Agak-agak apa kata anda? Kongsikan dengan kami!

Sebagai selingan..Bagi yang berminat untuk memiliki siri Samsung Galaxy S10, pra-tempahan telah dibuka HARI INI hingga 28 Februari 2019 (sementara stok masih ada). Pelbagai hadiah menarik sehingga RM 1,479 menanti anda! KLIK DI SINI UNTUK PRA-TEMPAH.


Zoomlion Raikan Pemasangan Sulung Pengorek Pintar di Bandar Industri Pintar Zoomlion

CHANGSHA, China, 6 Januari 2021 /PRNewswire/ — Zoomlion Heavy Industry Science & Technology Co., Ltd. (Zoomlion) telah meraih kejayaan besar dalam pengilangan pintar mesin pengorek tan besar bilamana pengorek pertama dikeluarkan daripada barisan pemasangan pada 31 Disember 2020 di Taman Pengilangan Pengorek Pintar (“Taman”) yang pertama dibina di Bandar Industri Pintar Zoomlion (“Bandar”) di Changsha, Wilayah Hunan.

Zoomlion Celebrates Maiden Assembly of Intelligent Excavator in Zoomlion Smart Industrial City

Pencapaian cemerlang ini menandakan bermulanya fasa baharu pembangunan Bandar berkenaan, ketika projek tersebut terus menyiapkan kerja-kerja pembinaan amnya dan dalam masa yang sama mengilangkan produk jentera canggih dan pintar.

Mesin pengorek 20 tan dan 48 tan yang dikeluarkan daripada barisan pemasangan baharu tersebut dikilangkan di bengkel pintar dengan kawasan berkeluasan 36,000 meter persegi (387,500 kaki persegi). Tidak termasuk forklift konvensional, lebih daripada 100 robot angkutan pintar menghantar lebih 9,000 alat ganti serta merta di seluruh bengkel tersebut serta robot industri lain bagi meningkatkan pengutomatan dan pengeluaran pintar.

“Taman berkenaan direka mengikut piawaian antarabangsa tertinggi, melaksanakan sepenuhnya konsep kecerdasan, pendigitalan dan kemampanan ekologi dan mempunyai kilang-kilang pintar serta barisan pengeluaran tanpa manusia yang paling cerdas, fleksibel dan jitu,” ujar Zhang Chunxin, pengerusi dan Ketua Pegawai Eksekutif Zoomlion.

“Kecerdasan tak tampak” ditonjolkan dalam setiap rangkaian antara pengeluaran, operasi dan pengurusan Taman berkenaan, melalui pergabungan antara logistik pintar dan penjadualan pengeluaran, AI industri, kembaran digital, internet industri dan teknologi data raya dengan sistem pengurusan serta kawalan Taman berkenaan. Usaha tersebut akan merealisasikan pengilangan digital dan telus serta membolehkan kilang-kilang pintar mengurangkan kitaran penyelidikan dan pembangunan (R&D), kos operasi dan penggunaan tenaga sekali gus meningkatkan kecekapan pengeluaran dengan ketara.

Taman berkenaan akan memberi sokongan padu kepada sektor jentera pengorek Zoomlion dan setelah siap sepenuhnya taman industri berkenaan – bernilai CNY30 bilion ($US45.87 bilion) – akan mencapai kapasiti pengilangan tahunan sebanyak 50,000 daripada semua jenis pengorek pintar, dengan sebuah mesin pengorek dikeluarkan daripada barisan pemasangan setiap enam minit.

Latar Belakang Bandar Industri Pintar Zoomlion

Bandar Industri Pintar Zoomlion (Zoomlion Smart Industrial City) ialah projek kelompok kilang perintis bertaraf dunia yang dilancarkan secara rasmi pada bulan Januari 2019 oleh Zoomlion dengan jumlah pelaburan sebanyak 100 bilion yuan ($US15.29 bilion). Projek Bandar ini disusun atur dengan empat sektor jentera utama yang terdiri daripada konkrit, kren pembinaan, platform kerja udara dan pengorekan, empat pusat alat ganti, enam platform inovasi negara dan beberapa tapak ujian dan inkubasi untuk jentera pertanian pintar, AI serta program penyelidikan dan pembangunan (R&D) lain. Taman Pengilangan Pengorek Pintar baharu merupakan taman pertama yang dibina di Bandar Industri Pintar Zoomlion. Setelah siap sepenuhnya, Bandar ini akan menjadi tapak industri jentera pembinaan yang terbesar dan paling komprehensif di dunia, seterusnya menjadi peneraju sebagai kilang berkecekapan tinggi, taman ekologi dan bandar pintar.

Ditubuhkan pada tahun 1992, Zoomlion Heavy Industry Science & Technology Co., Ltd. (01157.HK) ialah sebuah perusahaan pengilangan peralatan berkualiti tinggi yang menyepadukan jentera kejuruteraan, jentera pertanian dan perkhidmatan kewangan. Kini, syarikat ini menjual lebih daripada 600 produk termaju daripada 56 barisan produk yang meliputi sepuluh kategori penting.

Keywords: Construction/Building Internet Technology Machinery Mining/Metals Telecommunications Transportation


Digi dan Huawei Malaysia Anjur Bengkel Fotografi Untuk Pelanggannya

Digi Telecommunications Sdn Bhd baru-baru ini telah berkolaborasi dengan Huawei Malaysia dalam menganjurkan bengkel fotografi yang diselia oleh jurugambar profesional Leica yang telah diperakui iaitu Nic Chung. Bengkel ini telah diadakan eksklusif untuk pelanggan Digi yang membeli telefon pintar Huawei P9 melalui pelan pascabayar Digi.

Bengkel selama tiga jam yang dihadiri oleh seramai 20 orang pemilik Huawei P9 ini telah memberi peluang kepada peserta dalam memperolehi kemahiran fotografi berdasarkan kepada tetapan peranti Huawei tersebut. Malah peserta yang hadir juga turut didedahkan dengan tips dan juga teknik sempurna untuk mengambil gambar potret dan juga gambar jalanan. Melalui bengkel itu juga, para peserta telah diajar untuk mengoptimumkan penggunaan Mod Profesional yang tersedia pada Huawei P9.

Menurut Cheng Weng Hong selaku Ketua Peruncitan dan Saluran Kawalan Digi, pada masa ini jelas dapat disaksikan perubahan dalam fotografi kontemporari yang mana memperlihatkan lebih ramai daripada individu yang menggunakan telefon pintar mereka untuk menangkap dan berkongsi detik-detik berharga. Disebabkan oleh itulah Digi dengan kerjasama Huawei Malaysia telah mengambil peluang ini untuk memberi peluang kepada pelanggannya untuk mempelajari teknik dan tip mengambil gambar yang optimum menggunakan telefon pintar mereka.


Ulasan: 6 Keunggulan Utama Pada Realme 2 Pro Yang Perlu Anda Tahu

HARGA: RM849 (4GB + 64GB) / RM949 (6GB + 64GB) / RM1,099 (8GB + 128GB)

Sebuah lagi pengeluar telefon pintar yang juga merupakan sub jenama daripada OPPO iaitu Realme mengumumkan kini bersedia untuk membawa masuk telefon pintar terbaharu keluarannya, dikenali sebagai Realme 2 Pro ke pasaran tempatan pada 7 November ini (RABU).

Dengan slogan kata “Proud to Be Young” dalam mempromosikan Realme 2 Pro, telefon pintar ini dilihat tampil jauh lebih maju di samping penawaran pengimejan yang lebih baik dan reka bentuk cukup anggun bergaya.

Berikut kami senaraikan 6 ciri menarik yang ada pada telefon pintar Realme 2 Pro, terutamanya untuk anda yang berminat untuk memiliki:

Realme 2 Pro mempunyai paparan menarik dengan ruang skrin yang luas berbanding pesaing setaranya. Ia didatangkan dengan paparan IPS LCD berukuran 6.3 inci FHD+ (2340 x 1080) dengan nisbah aspek 19:5:9 bersama rekaan takuk berbentuk titisan air yang dipanggil “Dewdrop”.

Lebih menarik, Realme 2 Pro hadir dengan sokongan nisbah ke kerangka terbesar pernah diperkenalkan berbanding pesaing di dalam segmennya iaitu sehingga 90.8%. Melalui nisbah tersebut, paparannya memaksimakan ruangan skrin sekaligus membolehkan pengguna menikmati pengalaman tontonan yang optimum sepanjang hari.

Bukan itu sahaja, panel IPS LCD pada telefon pintar ini juga dilihat memberikan kualiti paparan sangat baik serta menghasilkan warna-warna yang tajam dan sempurna. Paparannya juga turut dilapisi Corning Gorilla Glass sebagai pelindung utama.

Dari segi perisian, Realme 2 Pro dijana sistem operasi Android 8.1 Oreo yang dipadukan dengan antaramuka Color OS 5.2, yang mana dilihat memberikan penampilan lebih ceria selain mengikut standard masa kini.

Selain itu, ia juga membawakan fungsi Phone Manager untuk mengawal memori, storan dan akses sesuatu aplikasi pada telefon pintar. Pihak Realme turut tidak ketinggalan menyertakan sebilangan fungsi menarik lain seperti aplikasi Clone, aplikasi Split-Screen, Smart Assistant, Game Space dan banyak lagi.

Telefon pintar ini turut dilengkapi dengan spesifikasi yang tidak boleh dipandang ‘ringan’. Realme 2 Pro didatangkan dengan cipset Qualcomm Snapdragon 660 yang membawakan rekaan cip lapan-teras menerusi 4 x Kryo 2.0GHz + 4 x Kryo 260 1.8GHz selain dibantu oleh GPU Adreno 512 bagi membolehkannya menjalankan pelbagai tugasan harian dengan lancar.

Selain itu, ia turut dibantu oleh memori yang mencecah sehingga 8GB RAM bersama storan dalaman yang cukup tinggi sehingga 128GB ROM. Telefon pintar ini juga membawakan slot kad microSD yang boleh dikembangkan sehingga 256GB sekiranya storan dalaman tersebut tidak mencukupi.

Berdasarkan kepada ujian benchmark yang telah dijalankan oleh kami, Realme 2 Pro mencatatkan skor sebanyak 132848 mata untuk ujian antutu. Manakala pada ujian Geekbench 4 pula, ia dilihat mencatatkan skor sebanyak 1457 mata untuk ujian tunggal manakala 5480 mata untuk ujian pelbagai teras.

Dari segi keupayaan bateri, telefon pintar ini hadir dengan bateri berkapasiti 3500mAh di bawah pengecasan 10W. Melalui pengecasan 10W ini, kami mengambil masa dalam 2 jam 20 minit untuk mengecas penuh bateri daripada kapasiti 0%.

Pihak Realme turut menyertakan sebuah mod khas untuk tujuan penjimatan bateri yang dikenali sebagai Power Saving Mode. Mod ini akan menukar aplikasi latar belakang untuk menutup fungsi auto-sync, mengoptimumkan output kecerahan dan mematikan tindak balas getaran pada input sentuhan bagi membantu menjimatkan penggunaan bateri.

Untuk pilihan sambungan pula, telefon pintar ini juga masih mengekalkan beberapa ‘lubang’ penting seperti pembesar suara, port pengecasan berasaskan mikro-USB dan slot audio 3.5mm. Selain itu, ia turut dilengkapi dengan sokongan dual SIM (Nano SIM + Nano SIM + microSD), Wi-Fi, Bluetooth 5.0 dan sejumlah ciri standard yang lain.

Beralih kepada sistem keselamatan, Realme 2 Pro juga didatangkan dengan slot pengimbas cap jari fizikal yang ditempatkan pada panel belakang peranti. Selain itu, ia turut menyertakan fungsi Face unlock sebagai sokongan alternatif.

Kedua-dua fungsi ini dilihat berfungsi dengan sangat responsif dan lancar (boleh nyahkunci telefon kurang daripada 1 saat). Tidak ketinggalan, ia juga menyertakan sejumlah sistem keselamatan lain seperti Lockscreen Passcode dan Privacy Passcode.

Dari segi penggambaran, Realme 2 Pro dipasang dengan sokongan dwi kamera utama beresolusi 16MP bersama aperture f/1.7 dan 2MP dengan aperture f/2.2 (untuk penggambaran efek bokeh) bersama LED Flash.

Paling awesome, kamera telefon pintar ini disokong dengan teknologi AI yang membantu pengguna untuk mengambil gambar lebih sempurna. Tidak ketinggalan, ia turut dilengkapi dengan sistem penstabilan elektronik (EIS) bagi membolehkan peranti mengurangkan kesan gegaran ketika melakukan penggambaran.

Bagi yang gemar berswafoto, Realme 2 Pro ini menyediakan kamera depan beresolusi 16MP (f/2.0) dengan fungsi Smart Beauty untuk mencantikkan lagi wajah pengguna.  Ia berfungsi dengan amat baik sekaligus dilihat dapat menghasilkan foto yang jelas dan teliti. Selain itu, fungsi Portrait mod juga turut tersedia yang mana membolehkan kesan kabur dihasilkan pada bahagian belakang wajah.

Tidak ketinggalan, kamera Realme 2 pro turut menyertakan sejumlah ciri menarik lain seperti Stickers dan Expert Mod (kawalan manual: pertukaran ISO, shutter speed dan fokus).

Realme 2 Pro sememangnya telefon pintar yang mengagumkan. Selain menawarkan prestasi yang cekap, telefon pintar ini juga menyediakan keupayaan kamera terbaik di samping reka bentuk unik dan ruang penyimpanan yang cukup luas.

Anda teruja untuk memilikinya? Sama-sama kita tunggu pelancaran rasmi pada 7 November ini untuk ketahui maklumat lanjut mengenai harga jualan dan ketersediaan. Siapa sangka mungkin pihak Realme mempunyai kejutan yang ‘boom’ untuk anda semua? Stay tuned!


[ Zon Perbandingan ] : Samsung Galaxy A50 / HUAWEI Nova 4e

Samsung baru sahaja melancarkan Samsung Galaxy A50 untuk pasaran tempatan sebentar tadi. Ia dilihat membawakan beberapa fungsi premium disamping reka bentuk moden. Membawakan harga yang sama dengan HUAWEI Nova 4e, mari kita lihat perbandingan spesifikasi antara kedua-dua peranti :


Copan mengukuhkan operasinya di benua Amerika dengan pelaburan bernilai jutaan dolar

Copan mengumumkan pelaburan bernilai $78 juta untuk mengembangkan tapak pengeluarannya di Puerto Rico. Projek ini – yang sebahagiannya dibiayai oleh Kerajaan Puerto Rico – akan membawa kapasiti pengeluaran dan pengedaran Copan lebih dekat ke pasaran Amerika, mengukuhkan kehadiran syarikat tersebut di AS dan seluruh benua Amerika

BRESCIA, Itali, 8 Jun 2021 /PRNewswire/ — kapasiti pengeluarannya di Aguadilla, Puerto Rico dengan menyertai tapak pengeluaran utama Itali tiga tahun lalu. Operasi ini mempunyai jumlah nilai melebihi $78 juta: $9 juta akan diperuntukkan untuk membeli dan mengekalkan jentera baharu, manakala selebihnya akan dilaburkan untuk meningkatkan bilangan pekerja daripada 100 hingga 352 orang.

“Penubuhan syarikat kami di Puerto Rico telah terbukti menyediakan persekitaran pengembangan dan pertumbuhan perniagaan yang baik bagi kami di seluruh dunia,” kata Stefania Triva, Presiden Copan Group. “Dengan pelaburan ini, kami menyasarkan untuk mengukuhkan kehadiran kami di pasaran AS: melalui strategi pengedaran hab udara, kami akan dapat menawarkan perkhidmatan kompetitif dengan kecekapan dan kepantasan yang pertama kali dilaksanakan di seluruh wilayah Amerika,” tambah beliau.

Jabatan Pembangunan Ekonomi dan Perdagangan Puerto Rico menyokong operasi tersebut dengan meluluskan insentif sebanyak $23 juta dan melihat projek ini – yang membawakan pengetahuan teknologi, kualiti serta sikap bekerja dan berkebajikan Copan merentas lautan – sebagai peluang yang sangat baik untuk seluruh AS. Menurut gabenor Puerto Rico, Pedro Pierluisi, “Syarikat pembuatan seperti Copan mewakili komponen ekonomi yang sangat penting, kerana ia menyumbang terhadap pewujudan dan pengekalan pekerjaan. Kami amat berbangga dengan bakat yang ada di Puerto Rico dan kami yakin dengan kejayaan dan komitmen berterusan Copan Industries terhadap Pulau ini.”

Aktiviti Copan di AS baru-baru ini begitu memberangsangkan dengan pelaburan di Puerto Rico, California dan pelepasan produk yang akhirnya berjaya disediakan di AS – susulan peranti penyimpanan dan penstabilan asid nukleik eNAT® yang telah diluluskan oleh FDA pada penghujung tahun 2020. Projek ini amat sesuai dengan strategi semasa Copan untuk membawa tapak pengeluaran lebih dekat ke pasaran akhir, memperkemas logistik dan mendayakan perkhidmatan yang cekap dan pantas di seluruh dunia.

Copan dikhususkan untuk membangunkan produk pengumpulan sampel yang berkualiti tinggi dan canggih bagi penyakit berjangkit, genomik manusia, produk kegunaan alam sekitar dan forensik berserta penyelesaian aliran kerja secara automatik. Idea-idea kami mendorong kemajuan selama 40 tahun dalam bidang praanalitik yang menghasilkan pembangunan produk yang berguna yang disesuaikan untuk memenuhi apa jua keperluan. Antaranya ialah FLOQSwabs® kami yang dipatenkan, suatu ciptaan semula pengumpulan dan pengangkutan sampel lengkap, manakala automasi ekosistem WASPLab® merevolusikan aliran kerja di makmal. Kini, Copan masih teruja untuk meneruskan inovasi ini, menyediakan produk yang berkualiti, perkhidmatan tersuai dan penyelesaian utama untuk meningkatkan kesihatan pesakit.

Keywords:  Computer/Electronics Health Care/Hospital Infectious Disease Control Medical Equipment Medical/Pharmaceuticals Accounting news, issues Corporate Expansion New products/services STEM (Science，Technology，Engineering，Mathematics)


Sertai Jelajah vivo V9 Bersama Senheng dan senQ

Jualan vivo V9 sekali lagi memecah rekod, di mana ribuan unit telah dijual pada jam yang pertama. Jika anda tidak sempat membeli peranti dengan paparan FullView dan teknologi AI ini, kini anda boleh sertai jelajah yang dianjurkan oleh Senheng Malaysia dan senQ.

Bermula 31hb Mac hingga 15hb April, anda boleh membeli vivo V9 di jelajah Senheng dan senQ, selain melalui kedai konsep.

Selain boleh mendapat Pelan Pembayaran Ansuran (IPP) sehingga 24 bulan, SenHeng & senQ turut menawarkan Waranti PlusOne Extended, Waranti Pelindung Skrin selama 1 tahun, 5000mAh powerbank dan kotak misteri premium dengan setiap pembelian V9.

200 pelanggan pertama yang membeli juga akan mendapat gelang pintar secara percuma, bahkan anda juga boleh menikmati 4% EZ Credit Rebate apabila mendaftar di bawah AEON EP.

Berminat, jom semak tempat berdekatan anda sekarang!

Korang yang berminat, boleh juga beli di sini ↓ ↓ ↓


MWC 2019: OPPO Bakal Perkenal Teknologi Kamera 10x Zum Lossless Dan Peranti 5G Pada Suku Tahun Kedua 2019

Bila sebut sahaja OPPO pastinya semua mengenali jenama peranti pintar terkemuka ini. Pada Mobile World Congress 2019 (MWC 2019), OPPO mengumumkan bakal melancarkan telefon dengan disertakan teknologi kamera 10x zum lossless dan rangkaian 5G pada telefon pintar mereka.

Justeru, kamera dengan teknologi 10x zum lossless, bakal dilancarkan pada telefon pintar keluaran mereka pada suku kedua tahun ini. Teknologi ini mengabungkan 3 lensa iaitu lensa utama 48MP, telefoto dan sudut ultra lebar mencecah 120 darjah. Ia juga disertakan dengan Penstabil Imej Optikal (OIS) yang diletakkan pada lensa utama dan telefoto.

Dalam mengembang dan mengaktifkan teknologi 5G pada telefon pintar mereka, OPPO telah berkerjasama dengan Qualcomm. Justeru, telefon pintar 5G pertama OPPO bakal menggunakan cip Qualcomm Snapdragon 855 dengan modem X50 5G.

OPPO telah mempertontonkan dua teknologi tersebut kepada media yang dihasilkan oleh makmal penyelidikan dan pembangunan (R&D) OPPO sendiri.


Qualcomm Akan Membekalkan Modem 5G Untuk 18 Pengeluar Telefon Pintar

Qualcomm baru mengumumkan penyediakan modem berteknologi baru menggunakan rangkaian 5G hari ini. Modem yang diberi nama Snapdragon X50 5G NR dikatakan akan ditawarkan kepada kebanyakan para pengeluar telefon pintar seluruh dunia.

Ini sekaligus membolehkan para pengeluar seperti ASUS, Fujitsu, HMD Global, HTC, LG, OPPO, Sharp, Sony, vivo, Xiaomi, dan ZTE untuk menghasilkan telefon pintar berkebolehan 5G seawal tahun 2019. Dalam pada itu, satu syarikat yang tidak menyertai Qualcomm ialah Apple.

Menerusi modem terbaru ini, pengguna akan ditawarkan rangkaian liputan yang lebih menyeluruh termasuk kepantasan dalam muat naik dan muat turun, kualiti panggilan video lebih baik, dan kelancaran melayari pelayar. Disamping itu, penstriman video dalam kualiti melebihi 1080p serta melakukan rakaman secara langsung selain penstriman video 360 darjah akan menjadi lebih stabil.

Tetapi mengikut perkembangan rangkaian liputan di Malaysia yang sedikit perlahan, pengguna tempatan mungkin bakal menikmati rangkaian 5G ini pada tahun 2022 sehingga 2023 akan datang.


Reviu Eksklusif : ASUS ZenFone Max Pro (M2), Model Kelas Pertengahan Dengan Penambahbaikan!

ASUS telah membuat kemunculan apabila baharu sahaja melancarkan ZenFone Max Pro (M2) ke pasaran Malaysia. Kali ini mereka membawakan sebuah telefon pintar kelas pertengahan yang berkuasa pada harga yang mesra poket. Terdapat beberapa peningkatan yang dapat dilihat pada model ini berbanding model sebelumnya, ZenFone Max Pro (M1).

Sebelum ini, Realme Pro menjadi pilihan segelintir pengguna kerana spesifikasinya yang dianggap lengkap dan harga mampu milik, apa yang kami boleh katakan ZenFone Max Pro (M2) juga menawarkan perkakasan yang hampir sama, malah jauh lebih baik berbanding model Realme termasuk daripada segi bateri dan harga.

Baca Juga: Reviu Eksklusif: ASUS ZenFone Max Pro M2, Telefon Gaming Kelas Pertengahan Pertama Sokong Corning Gorilla Glass 6

Salah satu keistimewaan yang terdapat pada telefon pintar ini adalah sokongan Corning Gorilla Glass 6. Ia adalah telefon pintar pertama dalam kelasnya yang dilengkapi teknologi ini. Dibekalkan dengan paparan skrin 6.3-inci FHD+ dengan nisbah skrin-ke-kerangka mencecah sehingga 90% berbanding hanya 84% sahaja sebelum ini.

ASUS ZenFone Max Pro (M2) dijana menerusi cip pemproses Qualcomm Snapdragon 660 iaitu peranti ketiga di dunia selepas vivo V11 serta Realme 2 Pro. Menurut pengeluar, cip pemproses model terbaru ini menjanjikan prestasi yang lebih baik berbanding keluaran sebelumnya. Kelebihan pada cip ini ialah keupayaannya memainkan permainan bersaiz besar tanpa masalah.

Ditemani dengan RAM 6GB, telefon pintar ini telah mendapat skor yang tinggi dalam ujian penanda aras sekaligus meningkalkan Realme 2 Pro. Cip lapan-teras 14nm juga dibina untuk memproses perisian dengan lebih efisyen. Sementara pada sistem grafik Andreno 512, ia menawarkan gambar yang cantik untuk permainan mudah alih yang lebih menyeluruh.

Dalam usaha membina telefon berkamera yang baik pada harga berpatutan, ASUS telah meletakkan sistem dwi-kamera utama pada ZenFone Max Pro (M2). Gabungan dwi-lensa 12MP + 5MP dengan teknologi Sony IMX486 telah menawarkan tetapan pada antaramuka kamera mudah untuk diakses.

Walaupun masih menawarkan paparan antaramuka yang sama, terdapat beberapa ikon yang terus dipaparkan pada antaramuka kamera seperti fungsi Bokeh, Beauty, HDR serta LED flash. Menariknya lagi, pada harga yang rendah kamera ini tetap menawarkan ciri Bokeh yang boleh mengaburkan latar belakang dengan baik.

Sementara itu, kamera depan pula dimuatkan dengan sensor 13 Megapiksel yang menyokong bantuan LED flash. Dalam masa sama, gambar swafoto juga boleh diambil dengan efek Bokeh bersama Face Beauty.

Salah satu ciri yang menjadi tumpuan pada telefon pintar ini ialah pada bahagian baterinya. ASUS sedar bahawa golongan muda yang gemar bermain permainan mudah tidak akan memilih peranti dengan kapasiti bateri yang kecil. Jadi, ZenFone Max Pro (M2) masih mengekalkan bateri berkapasiti 5000mAh sepertimana model sebelumnya.

Memandangkan telefon pintar ini memfokuskan kepada mereka yang gemar bermain permainan mudah alih, jadi kami telah mencuba beberapa permainan padanya. Tidak dinafikan ZenFone Max Pro (M2) mampu memainkan permainan Mobile Legends dan PUBG Mobile dengan lancar bersama grafik yang menonjol.

Bagi kami mengenai ASUS ZenFone Max Pro (M2) ialah ia sebuah telefon pintar yang agak menarik untuk dibeli. Ciri dan perkakasan juga boleh dikatakan agak lengkap terutamanya daripada segi bateri dan prestasi. ASUS juga memberi jaminan kemas kini untuk peranti ini dari masa ke semasa. Tambahan pula, sistem ruang storan yang menyokong kad microSD juga boleh memberi pengguna ruang simpanan fail yang lebih besar.

Bagi anda yang inginkan peranti untuk bermain permainan mudah alih tetapi dalam masa sama ingin jimatkan poket, kami sarankan anda untuk mendapatkan peranti ini. Sebenarnya tidak banyak peranti di luar sana yang menawarkan spesifikasi seperti ZenFone Max Pro (M2) ini, jika ada harganya juga agak tinggi. Jadi boleh kami katakan telefon pintar ini yang terbaik!


Senarai Peranti Samsung Menerima Kemas Kini Android Pie Tahun 2019

Baru-baru ini pihak Samsung telah mengedarkan kemas kini One UI yang berasaskan Android Pie untuk pengguna Samsung Galaxy S9 dan Galaxy S9+ di Jerman, Switzerland, Itali dan Emiriah Arab Bersatu.

Susulan kemas kini tersebut, Samsung juga telah mengumumkan senarai peranti Samsung yang bakal menerima kemas kini Android Pie melalui aplikasi Samsung Members.


Pelancaran Nokia Pada 5 Disember Bakal Memperlihatkan Nokia 9?!

Baru-baru ini satu gambar terdedah di laman sesawang, yang mana HMD Global bakal mengadakan pelancaran pada 5 Disember 2018 bertempat di Dubai. Melalui gambar terdedah, jelas nampak terdapat tiga peranti padanya dan menurut khabar angin salah satu daripanya adalah peranti dengan 5 lensa iaitu Nokia 9.

Sejak Nokia 9 tertiris titik fokus padanya tidak pernah kurang, selain rekaan 5 lensa yang disediakan pada panel belakang cukup memperlihatkan kehebatan kualiti penggambaran yang bakal ditunjukkan pada peranti legend ini, kemampuan dalamannya juga tidak boleh dipandang rendah.

Cip pemproses Snapdragon 845 bersama 8GB RAM dan 128GB ROM dijana pada Nokia 9, turut serta bateri berkapasiti 4,150mAh dan USB Type-C, manakala sokongan pengecasan tanpa wayar masih tidak dikenalpasti lagi.

Selain Nokia 9, satu model dengan kod nama TA-1136 juga terdedah dan dipercayai ia adalah Nokia 7.1 Plus atau Nokia X7. Peranti ini menggunakan dwi kamera utama 12MP + 13MP, menyokong Dual Pixel Auto Fokus dan fungsi OIS. Skrin berukuran 6.18 inci ini dioperasi dengan Snapdragon 710, 6GB RAM dan 128GB ROM, mempunyai kapasiti bateri 3500mAh yang menyokong 18W pengecesan pantas.

Maklumat lanjut perlu menanti sehingga 5 Disember, buat masa sekarang mana satu yang anda lebih berminat?

[ Artikel Popular ] Nokia 6.1 & 6.1 Plus Telah Menerima Kemas Kini Android 9.0 Pie?!

[ Artikel Popular ] Nokia 106 Dilancarkan – Dengan Bateri Tahan Hingga 21 Hari

[ Artikel Popular ] Reviu Eksklusif : Ikut Trend, Nokia 6.1 Plus Tampil Skrin Penuh Bertakuk!


Samsung Galaxy Fold Bakal Diperkenalkan Ke Pasaran Malaysia – Awal Bulan Mei

What?! Peranti boleh-lipat Samsung Galaxy Fold akan tiba pasaran tempatan? Ya, kami telah menerima emel dari pihak Samsung Malaysia bahawa peranti ini bakal diperkenalkan pada 3 Mei nanti.

Samsung Galaxy Fold merupakan peranti boleh-lipat yang membawakan dua paparan, iaitu 4.6 inci bagi peranti pintar biasa dan 7.3 inci apabila dibuka untuk penggunaan tablet. Peranti ini menggunakan cip pemproses Snapdragon 855 dengan 12GB RAM dan 512GB ROM sebagai tunjangnya.

Galaxy Fold ditawarkan pada harga $1980 (kira-kira RMRM8191) di Amerika Syarikat mulai April, berapakah tawaran harga untuk pasaran Malaysia pula? Kita nantikan tarikh pelancarannya.


IFA 2017 : Huawei Kirin 970 Memenangi Anugerah Terbaik Android Authority

Tempoh hari kita telah diperkenalkan dengan cip pemproses terbaru Kirin 970 oleh Huawei. Cip berteknologi tinggi ini dikatakan berjaya menggerakkan era inovasi telefon pintar dengan membawakan kecerdasan pintar (AI) ke dalam kehidupan seharian manusia. Huawei juga telah membuka pasaran AI ini kepada pembangun dari seluruh dunia untuk mereka mengembangkan lagi keupayaan pemprosesan canggih ini ke tahap yang lebih baik.

Huawei Mate 10 yang sudah disahkan akan menggunakan cip Kirin 970 dijangka akan menggegarkan pasaran global tidak lama lagi. Cip 10nm yang dikuasakan oleh CPU 8-core dan 12-core generasi terbaru ini turut dipadatkan dengan 5.5 juta transistor kecil. Dengan prestasi perkomputeran 25 kali lebih laju, ia juga bertindak 50 kali lebih efisyen dalam memproses gambar.

Melalui integrasi kecerdasan pintar (AI) bersama NPU (unit pemprosesan Neural) yang pertama dimuatkan pada telefon pintar, sebuah badan media mudah alih, Android Authority telah menganugerahkan Huawei Kirin 970 sebagai produk terbaik “Best of IFA” di Berlin kelmarin. Sekaligus, dengan pencapaian ini ia akan membantu Huawei dalam pasaran mereka kelak.


Pensijilan Tahap 3 CMMI Sistem Kawalan Gerakan Pakar Simulator VR INNOSIMULATION

KUALA LUMPUR, Malaysia, 21 Januari 2021 /PRNewswire/ — INNOSIMULATION, sebuah syarikat Korea yang mengkhusus dalam simulator realiti terimbuh maya, baru-baru ini memperoleh ‘Pensijilan Tahap 3’ bagi Integrasi Model Kematangan Keupayaan (CMMI) dalam perniagaan penyelidikan dan pembangunan. CMMI ialah model penilaian keupayaan perisian dan projek antarabangsa yang dibangunkan oleh University of Carnegie Mellon di Amerika Syarikat, yang bererti pensijilan Tahap 3 CMMI telah diperakui di peringkat antarabangsa untuk keupayaan pembangunan perisian dan keupayaan kawalan kualiti projek dalam penyelidikan dan pembangunan (R&D).

Baru-baru ini, banyak peranti VR telah diedarkan, namun semakin anda masih asyik dalam kandungan VR, semakin pening dibuatnya ekoran percanggahan kognitif yang dialami oleh tubuh badan anda. Walau bagaimanapun, sistem kawalan gerakan INNOSIMULATION dapat mengawal pergerakan dengan tepat agar penumpang dapat merasakan pergerakan lurus atau berputar berdasarkan model matematik dan ia melegakan rasa pening melalui keharmonian seluruh sistem seperti video dan gerakan bunyi.

INNOSIMULATION ialah sebuah projek penyelidikan dan pembangunan negara di Korea dan ia mempunyai sejarah dalam menyediakan produk dan teknologi kepada Pusat Eksperimen Simulator Jalan Raya (Road Simulator Experiment Center) yang kini dikendalikan oleh Kementerian Tanah, Infrastruktur dan Pengangkutan. Simulator pemanduan jalan raya merupakan kemudahan percubaan menggunakan teknologi VR yang membolehkan simulasi pelbagai persekitaran lalu lintas dibuat seperti kemalangan lalu lintas, yang sukar dilaksanakan di jalan raya sebenar.

Tambahan pula, dengan mencerminkan teknologi kawalan gerakan, tingkah laku kenderaan seperti pertukaran lorong secara tiba-tiba dan pusingan pantas, pecutan empar, dapat dihasilkan semula sebanyak lebih 90% bagi merealisasikan keadaan pemandungan secara maya dari perspektif pemandu. Ini membolehkan penentusahan tingkah laku pemanduan bagi pemandu dibuat mengikut keadaan jalan raya melalui realiti maya dan bukannya di jalan raya sebenar, dapat membantu menyelesaikan masalah harian yang melibatkan hidup dan mati dengan kos yang lebih selamat dan lebih berpatutan.

INNOSIMULATION yang telah menerima pensijilan tahap 3 CMMI telah menembusi Malaysia sebagai teknologi utama, sistem kawalan gerakan. Sebagai respons, pegawai INNOSIMULATION berkata, “Kami menembusi Malaysia sebagai satu-satunya syarikat yang diperakui dengan tahap 3 dalam bidang penyelidikan dan pembangunan sistem simulasi VR dan kami bertanggungjawab terhadap industri VR di Malaysia.”

Maklumat terperinci mengenai INNOSIMULATION boleh ditemui di pautan di bawah.

Laman utama: www.innosim.comYouTube: https://www.youtube.com/user/INNOSIM SNS Rasmi https://www.facebook.com/search/top?q=innosimulation


Pra-Tempahan Apple Watch Series 5 Akan Bermula 25 Oktober 2019 Di Machines

Siri iPhone 11 sudah pun dijual secara rasmi di pasaran tempatan, lain pula Apple Watch Series 5 yang tidak kelihatan pada hari pertama jualan iPhone.

Kini ada berita baik untuk peminat Apple Watch, siri 5 bakal menerima pra-tempahan bermula 25 Oktober melalui Machines. Jam pintar ini akan ditawarkan pada harga seperti berikut:

Siri baharu ini menjadi lebih menarik kerana kali ini ia disertakan dengan sokongan Always On Display pada skrinnya, yang mana akan sentiasa terpasang memudahkan anda melihat waktu semasa tanpa membazir bateri kerana ia masih mampu bertahan sehingga 18 jam.


Polis China Guna Kaca Mata Pintar Untuk Kesan Penjenayah

Anggota polis China kini menggunakan kaca mata pintar seakan Google Glass untuk mengesan individu yang bersalah. Difahamkan kaca mata itu dilengkapi teknologi pengecaman wajah untuk mengenalpasti rakyat China yang cuba untuk memalsukan pengenalan diri.

Sepanjang penggunaan peranti tersebut, pihak polis China telah menahan seramai 26 individu bersalah semasa mereka melakukan perjalanan menggunakan pengangkutan awam.

Kaca mata ciptaan syarikat LLVision Technology Co. berupaya membaca bentuk wajah manusia menerusi kamera yang diletakkan di sebelah kanan mata. Sistem integrasi mampu menyemak 10,000 senarai identiti pada kelajuan 100 milisaat.

Tidak seperti kaca mata pintar lain yang menggunakan pengkalan data pada storan awan, peranti ini pula memerlukan sambungan kepada sebuah telefon pintar. Menurut sumber, bulan lalu pasukan polis di sana telah menggunakan peranti ini secara meluas di wilayah Xinjiang yang rata-rata penduduknya beragama Islam.

Setakat artikel ini ditulis, kerajaan China sedang membangunkan pengkalan data pengecaman wajah untuk 1.3 bilion penduduknya.


Duta OPPO F5 Diperkenalkan – Menampilkan Dilireba, Yoga Lin, Eric Chou

Kami dikhabarkan seawal bulan hadapan, telefon pintar terbaru OPPO F5 akan dilancarkan di Malaysia. Seperti yang diketahui umum, peranti OPPO yang sudah terkenal dengan ciri penggambaran kamera depan sering menampilkan selebriti-selebriti terkenal.

Menariknya, OPPO kali ini telah melantik Dilireba (Dilreba Dilmurat) sebagai duta terbaru untuk produk ini. Dilireba yang menjadi muka hadapan OPPO F5 dipilih hari ini kerana popularitinya dilihat semakin hari semakin meningkat. OPPO juga yakin Dilireba adalah pilihan yang tepat seiring dengan gaya yang ditonjolkan OPPO F5.

Tidak cukup dengan itu, OPPO juga menampilkan dua lagi ikon selfie antaranya ialah Yoga Lin dan Eric Chou. Dua orang penyanyi berbakat dari Taiwan ini diimport untuk membarisi duta ikon sedia ada OPPO iaitu Fattah Amin, Neelofa, Ayda Jebat, dan Min Chen.

Dengan pengenalan duta-duta baru ini, OPPO dijangka akan mengukuhkan lagi pasaran telefon pintar tempatan malah produk ini juga bakal menambat hati para peminat OPPO di Malaysia.


OxygenOS 3.5.5 Open Beta Untuk OnePlus 3 Dengan Fungsi Baru & Tambah Baik Sistem

OnePlus telah melancarkan kemas kini Beta terbaru perisian OxygenOS, versi 3.5.5. Peningkatan taraf versi Beta tersebut khas untuk OnePlus 3 yang menyediakan beberapa penambahbaikan maklum balas pengguna dari versi sebelum ini.

Mereka yang sudah mempunyai akses OnePlus beta akan menerima kemas kini 3.5.5 melalui OTA. Sebagai alternatif, anda boleh muat turun dari laman OnePlus.


Siri Samsung Galaxy Note20 Terima Pensijilan NFC???

Keterujaan menantikan ketibaan peranti siri Samsung Galaxy Note 20 semakin dekat apabila peranti ini dikatakan telah menerima pensijilan NFC.

Menerusi gambar terdedah, pensijilan tersebut menggunakan kod SM-981U dan SM-986U ini dikatakan adalah Note 20+ dan Note20 Ultra.

Dipercayai bahawa peranti ini bakal tampil dengan pemproses Snapdragon 865+ dan dipadankan dengan RAM sebesar 8GB.

Jadi sama-sama kita nantikan pada pelancarannya nanti.


Peranti Tablet Tidak Akan Menerima Google Assistant

Besar kemungkinan semua pengguna peranti Android dengan sistem operasi versi Nougat dan Marshmallow sudah mula menerima Google Assistant pada peranti mereka. Kecerdasan pintar yang dibangunkan Google ini merupakan antara pembantu peribadi terbaik di dalam pasaran dan menjadi daya penarik utama peranti Pixel semasa model tersebut dilancarkan.

Kami juga sudah menerima Google Assistant dan sangat menyukai dengan apa yang mampu ditawarkan olehnya. Namun bagi pemilik peranti jenis tablet yang mahu mendapatkan fungsi ini pasti berasa kecewa kerana Google sudah pun mengumumkan bahawa Google Assistant tidak akan dilancarkan pada peranti jenis tablet.

Malah Google juga tidak menyatakan dengan jelas sebab tindakan ini diambil dan enggan memberikan maklumat sekiranya ada perancangan untuk melancarkan Google Assistant pada tablet.


HUAWEI Nova 5 Bakal Diperkenal Kepada Umum Pada 21 Jun 2019!

Sekian lama banyak berita tertiris mengenai HUAWEI Nova 5 berlegar-legar di media sosial, HUAWEI akhirnya mendedahkan tarikh rasmi untuk pelancaran model tersebut – 21 Jun 2019 dalam sebuah acara berlangsung di China! HUAWEI dijangka memperkenalkan dua model – HUAWEI Nova 5 & HUAWEI Nova 5i.

Perkara tersebut telah dikongsi sendiri oleh pihak HUAWEI menerusi perkongsian video pendek berdurasi 10 saat di laman Weibo mereka. Pun begitu, tiada sebarang maklumat mengenai spesifikasi penuh yang dikongsi buat masa ini dan mungkin kita bakal mengetahuinya kelak! Sama-sama kita tunggu!


OPPO A37 Ditawarkan Pada Harga RM 798

OPPO Malaysia hari ini mengesahkan peranti kelas pertengahan mereka, OPPO A37 telahpun berada di pasaran Malaysia. Dijual pada harga RM 798, A37 khas untuk mereka yang gemar berselfie tetapi inginkan smartphone mampu milik.

Menampilkan paparan skrin berukuran 5.0 inci beresolusi 1280×720 piksel, ia turut menyediakan memori dalaman 16GB bersama 2GB RAM. Dari segi fungsi multimedia pula, A37 menyokong kamera utama 8 Megapiksel dengan pelbagai mod menarik serta kamera hadapan 5 Megapiksel dengan sokongan 1.4μm piksel dan ¼-inci lebih besar dan membolehkan anda mengambil gambar selfie yang terang walaupun ketika dalam keadaan cahaya rendah.


Huawei MediaPad M3 Akan Menerima Kemas Kini EMUI 5.0 Pada Akhir Bulan Jun Ini

Huawei akan mengeluarkan kemas kini terbaru EMUI 5.0 untuk tablet Huawei MediaPad M3 selewat-lewatnya akhir bulan ini. Pengalaman baru ini dapat dirasai dalam EMUI 5.0 dengan ciri baru seperti Algoritma Pembelajaran Mesin yang akan memudahkan penggunaan seharian serta mengoptimumkan keperluan pengguna.

Selain itu, kepada yang masih belum memilikinya, Huawei Malaysia turut menawarkan model terbaru Huawei MediaPad M3 dengan teknologi audio daripada Harmon Kardon dan AKG bersama Internet Webe.

Anda hanya perlu membuat pembayaran sebanyak RM1,999 untuk mendapatkan 12 bulan langganan webebroadband© dan 30 hari dengan akses percuma kepada lebih 60 saluran dalam aplikasi HyppTV. Tambahan pula, anda juga akan membawa pulang satu sarung peranti kulit Huawei, satu set telinga Bluetooth (200 pelanggan pertama melalui stor atas talian Webe), satu pelindung skrin dan satu kain pembersih. Langganan percuma serta hadiah yang ditawarkan kesemuanya bernilai RM1,665.

Promosi ini boleh dibuat melalui stor atas talian Webe termasuk tiga ruang Webe dan 104 stor TM seluruh negara.


Respon Samsung Atas Dakwaan Kegagalan IP68 Galaxy S7 Active

“The Galaxy S7 active passed rigorous tests to ensure IP68 certification for water resistance. Samsung stands behind this water resistance certification, and will replace any Galaxy S7 active under its standard limited warranty, should water damage occur”

Petikan tersebut diambil dari respon yang dikeluarkan Samsung berkenaan laporan bahawa model Samsung Galaxy S7 Active mereka yang dikelaskan water resistance IP68 telah gagal dalam ujian yang dijalankan.

Menurut Samsung, mereka telah menjalankan ujian yang sewajarnya terhadap model tersebut sebelum ianya dipasarkan. Jika peranti tersebut rosak dan gagal berfungsi akibat air, Samsung bersedia menggantikannya dengan unit yang baru.

Consumer Reports melakukan ujian dengan meletakkan Samsung Galxy S7 Edge di dalam tangki air dengan tetapan tekanan pada kedalaman 1.5 meter, peranti tersebut jelas sekali gagal di dalam ujian tersebut.

Tidak lama dahulu ujian yang sama dilakukan dengan model Samsung Galaxy S7 dan Galaxy S7 Edge, kedua-duanya selamat dan masih berfungsi seperti biasa selepas menjalani ujian tersebut.


Maxeon Solar Technologies Menyertai Global Compact Pertubuhan Bangsa-Bangsa Bersatu

Pada suku penuh yang pertama, syarikat itu komited kepada inisiatif kelestarian korporat yang terbesar di dunia

SINGAPURA, 14 Disember 2020 /PRNewswire/ — Maxeon Solar Technologies, Ltd. (NASDAQ: MAXN), peneraju global dalam inovasi solar, hari ini bekerjasama dengan Global Compact Pertubuhan Bangsa-Bangsa Bersatu, sebuah inisiatif kelestarian korporat sukarela yang terbesar di dunia. Syarikat itu komited untuk Menandatangani Sokongan bagi Global Compact pada suku pertama operasi dari ibu pejabat globalnya di Singapura, setelah menjadi entiti bebas pada akhir Ogos 2020.

Sebagai sebuah inisiatif khas Setiausaha Agung PBB, Global Compact Pertubuhan Bangsa-Bangsa Bersatu menyeru semua syarikat yang berada di mana-mana sahaja untuk menyelaraskan operasi dan strategi mereka berteraskan sepuluh prinsip universal dalam bidang hak asasi manusia, pekerja, alam sekitar dan anti-rasuah serta mengambil tindakan bagi menyokong Matlamat Pembangunan Kelestarian Pertubuhan Bangsa-Bangsa Bersatu (Matlamat Global atau SDG). Ia merangkumi lebih daripada 10,000 syarikat dan 3,000 bukan perniagaan yang turut menandatangani sokongan dan berpusat di lebih daripada 160 buah negara serta lebih daripada 60 buah Rangkaian Tempatan.

“Dengan tempoh yang kurang daripada sepuluh tahun lagi untuk memenuhi Agenda PBB 2030 dalam pembangunan kelestarian, tenaga boleh diperbaharui akan menjadi penyebab utama yang mendorong agenda penyahkarbonan Singapura dan juga dunia,” kata Esther Chang, Pengarah Eksekutif, Global Compact Network Singapore. “Global Compact Network Singapore memberi keutamaan untuk membolehkan perniagaan beralih dengan lancar ke masa depan yang rendah karbon melalui pembangunan komuniti dan kapasiti. Kami amat mengalu-alukan penyertaan Maxeon Solar Technologies ke Global Compact Pertubuhan Bangsa-Bangsa Bersatu dan berharap dapat bekerjasama dengan mereka untuk mengambil tindakan tegas bagi memenuhi SDG.”

Sebagai sebahagian daripada komitmen kelestariannya untuk menyelesaikan masalah global, Maxeon akan menyelaraskan strategi Alam Sekitar, Sosial, Tadbir Urus (Environmental, Social, Governance, ESG) dengan SDG Pertubuhan Bangsa-Bangsa Bersatu, di samping terus menyampaikan teknologi terkemuka industri untuk mendayakan inisiatif penyahkarbonan kepada pelanggannya. Rangka kerja global ini menetapkan 17 matlamat yang dipersetujui pada tahun 2015 oleh kesemua 193 Negara Anggota PBB. Menurut prakata daripada Setiausaha Agung PBB dalam Laporan Matlamat Pembangunan Kelestarian 2020baru-baru ini, pandemik COVID-19 yang sedang berlaku sekarang mengancam nyawa dan pendapatan, mendedahkan dan membuat ketidaksamarataan dan ketidakadilan yang sedia ada menjadi bertambah teruk dan membuat aspirasi untuk mencapai Matlamat Global menjadi lebih mencabar.

“Dengan meluaskan strategi kelestarian kami kepada Global Compact Pertubuhan Bangsa-Bangsa Bersatu dan Matlamat Pembangunan Kelestarian, kami dapat memberi kesan yang lebih besar kepada masyarakat di lebih 100 buah negara – terutama pada masa pandemik ini, yang belum pernah terjadi sebelum ini, tindakan segera untuk menyokong SDG merupakan kuncinya,” kata Jeff Waters, Ketua Pegawai Eksekutif Maxeon Solar Technologies, dalam blog yang disiarkan hari ini. “Ini merupakan komitmen yang diilhamkan daripada matlamat syarikat kami, Powering Positive Change™ (Memperkasakan Perubahan Positif)– iaitu kepercayaan teguh kami bahawa, dengan sentiasa memperbaiki diri, kami membantu mewujudkan masa depan yang lebih baik untuk planet, pihak berkepentingan dan perniagaan kami.”

Untuk memberi komitmen luarannya kepada Global Compact PBB, Maxeon telah memberi sokongan kepada pasukan dalamannya dengan melantik Lindsey Wiedmann, Ketua Pegawai Undang-Undang, sebagai Pemimpin Eksekutif Alam Sekitar, Sosial, Tadbir Urus Global (ESG). Wiedmann akan mengetuai pasukan pakar ESG dengan membawa bersama pengalaman langsung beliau dengan Global Compact PBB. Matthew Kasdin, Pengarah, Penasihat Kanan, ialah Penasihat Undang-Undang untuk Global Compact PBB dan inisiatif Prinsip Pelaburan Bertanggungjawab (Principles for Responsible Investment, PRI) serta ahli Jawatankuasa Penasihat Pihak Berkepentingan Program Pembangunan Perubahan Iklim, PBB. Baru-baru ini, beliau menyertai Alvin Seo, Ketua Global ESG, salah seorang daripada sepuluh orang di seluruh dunia yang dianugerahkan sebagai Perintis SDG Global Compact PBB pada tahun 2019, iaitu anugerah yang mengiktiraf individu dalam perniagaan yang memperjuangkan kelestarian dan menggerakkan syarikat untuk membawa kebaikan.

“Di Maxeon, kami didorong oleh peluang untuk memberi kuasa kepada orang ramai walau berada di mana saja, yang boleh membawa kesan positif kepada dunia, dengan fokus utama untuk penyahkarbonan di planet kita.  Kami berbangga dengan warisan kami dalam peningkatan kemajuan terhadap industri suria dan bersemangat untuk menyertai Global Compact PBB serta meneruskan usaha penting ini bersama-sama dengan organisasi dan syarikat yang bermatlamat serupa yang mengutamakan pengurusan alam sekitar, sosial dan tadbir urus melalui kemajuan Matlamat Pembangunan Kelestarian,” simpul Wiedmann.

Untuk maklumat lanjut tentang usaha ESG Maxeon, sila layari https://www.maxeon.com/esg.

Tentang Maxeon Solar Technologies Maxeon Solar Technologies (NASDAQ:MAXN) ialah Powering Positive Change™ (Memperkasakan Perubahan Positif). Maxeon yang beribu pejabat di Singapura, ialah syarikat yang mereka bentuk, mengeluarkan dan menjual panel solar jenama SunPower® di lebih daripada 100 buah negara, yang mengendalikan jenama SunPower di seluruh dunia kecuali Amerika Syarikat dan Kanada. Syarikat ini merupakan peneraju dalam inovasi suria dengan akses kepada lebih 900 paten dan dua barisan produk panel suria yang terbaik. Sebagai Penyokong yang telah Menandatangani Global Compact PBB dan penyokong Matlamat Global PBB, Maxeon merupakan perintis dalam kelestarian solar dengan kelayakan hijau yang pertama industri dalam panel dan gugusan lima kemudahan yang disahkan oleh LEED. Dengan operasi di Afrika, Asia, Oceania, Eropah dan Mexico, produk Maxeon merangkumi pasaran loji tenaga solar dan atap global melalui rangkaian dengan lebih daripada 1,100 rakan kongsi dan pengedar yang dipercayai. Sebagai perintis dalam pembuatan solar yang lestari, Maxeon memanfaatkan sejarah 35 tahun dalam industri solar dan menerima banyak anugerah untuk teknologinya. Untuk maklumat lanjut tentang cara Maxeon melaksanakan motonya Powering Positive Change™ sila lawati kami di www.maxeon.com, di LinkedIn dan di Twitter @maxeonsolar.

Pernyataan Berpandangan ke Hadapan Siaran akhbar ini mengandungi pernyataan berpandangan ke hadapan dalam pengertian Akta Pembaharuan Litigasi Sekuriti Swasta 1995, termasuk, tetapi tidak terhad kepada, pernyataan berkenaan sejauh mana dan keberkesanan usaha syarikat untuk menyelaraskan Strategi Alam Sekitar, Sosial, Tadbir Urus (ESG) dengan Matlamat Pembangunan Kelestarian PBB dan kemampuannya untuk mencapai matlamat ini. Pernyataan berpandangan ke hadapan ini berdasarkan pada andaian, jangkaan dan kepercayaan masa kini dan melibatkan ketidakpastian yang boleh menyebabkan hasil, prestasi atau pencapaian berbeza secara material daripada yang dinyatakan atau tersirat dalam pernyataan berpandangan ke hadapan ini.  Perbincangan terperinci tentang faktor-faktor ini dan risiko lain yang mempengaruhi perniagaan kami termasuk dalam pemfailan yang kami buat dengan SEC dari masa ke semasa, termasuk Borang 20-F kami, yang disahkan oleh SEC berkuat kuasa pada 4 Ogos 2020, di bawah tajuk khusus “Item 3.D. Risk Factors.” Salinan fail ini boleh didapati dalam talian daripada SEC atau pada Seksyen Kewangan & Pemfailan pada laman web Perhubungan Pelabur kami di www.maxeon.com/financials-filings/sec-filings. Semua pernyataan berpandangan ke hadapan dalam siaran akhbar ini adalah berdasarkan maklumat yang ada pada masa ini dan kami tidak berkewajipan untuk mengemas kini pernyataan berpandangan ke hadapan ini berdasarkan maklumat baharu atau peristiwa masa depan.

© 2020 Maxeon Solar Technologies, Ltd. Hak Cipta Terpelihara. MAXEON ialah tanda dagangan berdaftar bagi Maxeon Solar Technologies, Ltd. Sila layari www.maxeon.com/trademarks untuk maklumat lanjut.

Keywords: Alternative Energies Computer/Electronics Environmental Products & Services Utilities Environmental Issues Socially Responsible Investing


Rekaan Panel Belakang Xiaomi Mi 10 Kini Terdedah? Bakal Muncul 11 Februari Ini?

Orang ramai semakin galak disajikan dengan berita mengenai pendatang baharu Xiaomi – Xiaomi Mi 10. Terkini, Xiaomi terus menghangatkan keadaan apabila mula berkongsi poster acah mengenainya – sekaligus mendedahkan reka bentuk pada panel belakang peranti. Jika diperhati, panel belakang xiaomi Mi 10 dilihat seakan – akan terinspirasi daripada rekaan Mi Mix Alpha.

Pada masa sama, jelas kelihatan juga peranti ini bakal dikuasakan oleh cip pemproses Snapdragon 865 dan ia mengesahkan bakal menyokong sambungan rangkaian 5G – berdasarkan gambar cip yang terdapat pada poster. Tidak ketinggalan, poster acah turut mendedahkan tarikh pelancaran rasmi yang dijadualkan diperkenalkan pada 11 Februari 2020 kelak. So, apa korang harapkan? Kongsikan dengan kami!


Bersiap Sedia Untuk Voice Over WiFi (VoWiFi)

Hello orang Malaysia! Ni ada berita baik nak kongsi! Tak lama lagi kita boleh menggunakan servis panggilan menggunakan sambungan WiFi sebagai pengantara!

Sebenarnya servis ini telah lama digunakan di negara-negara luar, dan kita boleh lah dikatakan agak terlambat sebenarnya, namun lebih baik lambat daripada tiada langsung kan?!

Servis panggilan menggunakan WiFi atau lebih dikenali sebagai VoWiFi (Voice Over WiFi) adalah konsep yang cukup mudah dan cukup dekat dengan pengguna. Ia adalah servis panggilan yang menggunakan sambungan Internet sebagai medium sambungan di antara pemanggil dan penerima. Fungsi ini mirip dengan panggilan menggunakan aplikasi komunikasi seperti WhatsApp, Viber dan lain-lain. Apa yang berbeza adalah VoWiFi adalah servis yang dibekalkan terus dari pihak telco.

Di Malaysia, U Mobile mungkin sahaja tidak mempunyai infrastruktur dan liputan yang luas seperti Maxis, Celcom dan Digi, namun tiada siapa yang dapat menyangkal bahawa mereka sebenarnya mempunyai servis yang amat baik, terutamanya dalam penawaran pakej langganan dan juga fungsi.

Tidak lama lagi mereka akan melancarkan servis VoWiFi, menjadikan mereka telco pertama yang menawarkan fungsi ini di Malaysia. Okay, sama-sama nantikan berita pelancaran daripada eRing pada 26 Mei ini.


Samsung Lancarkan Exynos 9810 – Cip Premium Talaan Terbaik Oleh Samsung

Samsung sebagai peneraju teknologi semikonduktor dunia hari ini memperkenalkan cip Exynos Siri 9 terbaru atau lebih dikenali sebagai Exynos 9810 kepada umum. Cip yang dibina berasaskan generasi 10 nm FinFet membawakan berberapa ciri menarik seperti CPU generasi ke-3, modem LTE 6CA pertama, serta pembelajaran mesin khusus untuk peranti flagship keluaran mereka tahun ini.

Menggunakan CPU lapan-teras, cip ini mampu mencapai kelajuan sehingga 2.9Ghz sekaligus lebih efisyen dan mampu menjimatkan kuasa bateri. Rekaan yang maju juga dapat meningkatkan prestasi ujian penanda aras 40 peratus lebih tinggi berbanding cip generasi sebelumnya.

Melalui pembelajaran neural, Exynos 9810 menawarkan pengalaman yang lebih selamat dan terjamin kepada pengguna di samping teknologi pengesanan 3D hibrid boleh mengecam wajah lebih cepat dan tepat.

Modem LTE Cat.18 yang dimuatkan pula mampu menjanjikan liputan yang stabil bahkan untuk rakaman format video 360 secara langsung tidak menjadi masalah. Rakaman gambar dan pemprosesan imej turut dipertingkatkan dalam cip Exynos 9810 terbaru ini. Fotografi beresolusi tinggi dalam keadaan gelap kini dipertingkatkan di samping mampu merendahkan jumlah noise dan kekaburan. Main semula video pula menyokong sehingga 120 fps (bingkai sesaat).

Cip pemproses Exynos 9810 kini dalam pengeluaran secara besar-besaran dan tidak mustahil ia akan diguna pakai pada peranti Galaxy S9 akan datang.


SAMSUNG Galaxy Tab A7 Lite Ringkas & Mudah Alih! RM699 Boleh Membuatkan Anda Belajar Bersungguh-Sungguh!

SAMSUNG Galaxy Tab A7 Lite adalah tablet yang direka khas untuk pelajar belajar. Saiz skrinnya 8.7 inci. Walaupun tidak terlalu besar dalam industri tablet, ia tepat untuk hiburan dan pembelajaran sederhana!

Galaxy Tab A7 Lite menggabungkan portabiliti dan gaya sejuk. Ketebalannya hanya 8mm, dan beratnya hanya 366g. Ukuran keseluruhannya seperti buku komik, yang boleh disimpan dengan mudah di dalam beg tangan tanpa menjejaskan kajian anda kerana berat badan.

Ia menggunakan layar 8,7 inci dengan resolusi 1340 × 800, yang dapat memenuhi keperluan dasar penggunaan sehari-hari.

Skrin juga menyokong fungsi menghidupkan mod perlindungan mata, yang dapat mengurangkan gangguan cahaya biru berbahaya pada mata semasa digunakan, dan melindungi mata pengguna dengan berkesan, yang sangat sesuai untuk kumpulan pelajar.

Pembesar suara dwi yang menyokong teknologi Dolby Atoms di kedua-dua sisi tablet dapat memberikan kesan bunyi stereo surround penuh, membolehkan anda mendengar pelajaran dengan lebih jelas.

Tubuh logam tiga peringkat tradisional kelihatan sederhana dan bergaya, dengan pilihan warna kelabu dan perak.

Storan 4GB + 64GB terbina dalam dapat menyimpan video, foto dan fail definisi tinggi. Sebagai tambahan, kad MicroSD dapat digunakan untuk memperluas ruang penyimpanan, hingga 1 TB.

Muat turun Aplikasi “Satu Tangan Operasi +” yang unik di Galaxy Store, yang dapat dilaksanakan dalam ukuran layar tablet besar, dan juga dapat dioperasikan dengan satu tangan, dengan sebanyak 40 fungsi fungsi yang terpasang di dalamnya.

Galaxy Tab A7 Lite juga mempunyai mod anak-anak Samsung Kids bawaan, yang menyediakan pelbagai permainan, pembuatan muzik, dan pilihan lukisan digital. Sekiranya anda ingin menggunakan tablet untuk anak-anak, anda juga dapat menghidupkan mod anak untuk membantu ibu bapa mengawasi penggunaan anak.

Tablet dipratetap dengan perisian yang biasa digunakan untuk belajar, seperti Google, Office, OneDrive dan Outlook, yang sangat sesuai untuk melakukan kerja rumah, berkongsi pekerjaan rumah, dan penyimpanan jauh.

【Spesifikasi asas lain】Pemproses: MediaTek Helio P22TKanta depan: 2 juta pikselKanta belakang: 8 juta pikselKuasa: 5100mAh, menyokong caj pantas 15WSistem: Android 11 + OneUI

Walaupun spesifikasi SAMSUNG Galaxy Tab A7 Lite bukan yang teratas, ia masih mencukupi untuk kerja sekolah umum. Dengan saiz badan yang kecil dan mudah alih, ia adalah pilihan yang baik untuk ibu bapa dengan anggaran kecil.


Penerimaan Pengguna Terhadap Naik Taraf Instagram

Baru sahaja beberapa minggu Instagram melancarkan kemas kini besar terhadap sistem dan aplikasi Instagram yang melihatkan logo, antaramuka, dan sistem newsfeed yang ditambah baik. Jadi tidak hairanlah sekiranya beberapa individu dan badan kajian melakukan survey untuk melihat maklum balas pengguna terhadap tambah baik baru tersebut.

Dengan melakukan carian di laman sosial Twitter, ramai pengguna Instagram kurang berpuas hati dengan sistem newsfeed yang menggunakan algoritma baru, beberapa pengguna mendakawa mereka melihat gambar yang sama berulang kali setelah aplikasi mereka dikemas kini dengan sistem baru.

Menurut Instagram, algoritma baru diimplementasi bagi mengelakkan anda tidak terlepas gambar dan berita terbaru rakan rapat anda walaupun anda mengikuti ratusan atau ribuan pengguna. Algoritma tersebut boleh mengesan akaun yang digemari oleh anda dan meletakkan gambar-gambar terbaru di bahagian awal newsfeed. Apa kata anda tentang sistem terbaru ini?


KOHLER Mengembangkan Koleksi Rumah Pintar di CES 2021, Menitikberatkan Kesejahteraan dan Pengalaman Tanpa Sentuhan untuk Dapur dan Peralatan Mandian

Peralatan Mandian Stillness, Tandas Pintar Innate, Kepala Paip Bilik Mandi Tanpa Sentuhan Ditampilkan Buat Pertama Kali di CES 2021

KOHLER, Wisconsin, 11 Januari 2021 /PRNewswire/– Kohler Co., peneraju global dalam reka bentuk dan inovasi produk untuk dapur dan bilik mandi, hari ini mengumumkan beberapa tambahan baharu kepada portfolio kediaman pintarnya yang memberi tumpuan kepada kesejahteraan peribadi. Kohler memperkenalkan empat produk baharu semasa acara CES secara maya yang julung-julung kali diadakan: koleksi peralatan Mandian Stillness, Tandas Pintar Innate, Kepala Paip Bilik Mandi Tanpa Sentuhan dan dua produk baharu yang dihasilkan melalui kerjasama Phyn – KOHLER Pemantauan Air Seluruh Rumah yang Dikuasakan oleh Phyn, sebuah unit pemasangan sendiri (DIY) dan sebuah lagi versi Pro dengan penutupan automatik.

Oleh sebab berjuta-juta orang di seluruh dunia meluangkan lebih banyak masa di rumah, mereka menginginkan keseimbangan dan kebebasan daripada tekanan dan kebimbangan dalam kehidupan seharian. Potensi untuk teknologi mewujudkan lebih banyak detik kesejahteraan dan menjadikannya lebih mudah untuk berehat, menghilangkan tekanan dan mencari kedamaian, merupakan penyebab yang memacu Kohler kepada pelaburan dan pembangunan produk yang berterusan dalam teknologi kediaman pintar.

“Apabila kami mengembangkan penerajuan kami dalam inovasi rumah pintar, produk-produk kami membolehkan para pengguna menikmati manfaat pengalaman tanpa sentuhan dan terhubung dengan mudah, tanpa menambah kekusutan atau kerumitan kepada ruangan mereka,” kata David Kohler, Presiden dan Ketua Pegawai Eksekutif Kohler Co. “Kami percaya terdapat keseimbangan yang unik apabila ia berkaitan dengan teknologi di rumah – dan akan terus merintis peluang bagi kawalan yang lancar di bilik mandi dan dapur dengan fokus ke arah kehidupan dan kesejahteraan yang menggembirakan.”

Kohler mempamerkan penambahan produk baharu kepada portfolio rumah pintarnya semasa acara CES 2021 secara maya termasuk:

Peralatan Mandian Stillness: Peralatan mandian dengan pengalaman ini mendapat inspirasi daripada permandian hutan Jepun atau shinrin-yoku. Air, cahaya, kabus dan aroma bergabung untuk mencipta pengalaman deria yang luar biasa yang direka untuk menenangkan minda, merehatkan badan dan memulihkan semangat. Mengubah bilik mandi kepada persekitaran seperti spa untuk suasana yang tenang, Peralatan Mandian Stillness menawarkan ruangan peribadi untuk penjagaan diri dan kesejahteraan. Ia bermula dengan pengisian air dari bahagian bawah mandian, melimpah ke dalam habuk kayu Hinoki untuk mewujudkan bunyi yang menenangkan. Lampu spektrum penuh menyelubungi mandian ini, menghasilkan mood dan mewujudkan pengalaman terapi kroma. Kabus kemudian meliputi permukaan mandian Stillness, memberi keasyikan kepada pemandi dengan suasana santai yang tenang. Akhirnya,minyak pati boleh ditambah sebagai puncak kepada pengalaman mandian yang mengeluarkan aroma menyegarkan secara perlahan-lahan untuk merangsang deria dan meningkatkan fokus.

Tandas Pintar Innate: Innate ialah tambahan terbaharu kepada portfolio produk pintar Kohler. Innate merangkumi kesemua ciri-ciri keselesaan, kemudahan dan kebersihan yang diharapkan oleh orang ramai daripada penawaran luas Kohler untuk tandas pintar dengan harga yang lebih berpatutan. Innate mempunyai fungsian seperti tempat duduk yang panas, terbuka dan tertutup secara automatik, kawalan jarak jauh intuitif dan bidet peribadi. Seterusnya, oleh sebab ramai pemilik rumah mahukan lebih banyak projek pemasangan sendiri (DIY), Innate menampilkan ciri pemasangan Kohler yang mudah dan sedia dikunci.

Kepala Paip Bilik Mandi Kediaman Tanpa Sentuhan: Kepala paip bilik mandi tanpa sentuhan ini menawarkan pengaktifan bebas tangan untuk mencuci tangan, memberus gigi dan tugas harian yang lain. Mempunyai keupayaan untuk mencuci tangan pada akhir rutin bilik mandi tanpa menyentuh kepala paip mengurangkan potensi penyebaran bakteria dan kuman di ruangan ini. Kohler melancarkan kepala paip bersepadu dengan sensor tertanam serta pak jarak jauh yang membolehkan tambahan penyelesaian yang diubahsuai kepada mana-mana kepala paip bilik mandi kawalan tunggal KOHLER.

Kerjasama Kohler dan Phyn: Kohler akan melancarkan dua produk berjenama bersama dengan Phyn pada tahun 2021 – Pemantauan Air Seluruh Rumah KOHLER yang Dikuasakan oleh Phyn – sebuah unit pemasangan sendiri (DIY) dan sebuah lagi versi Pro dengan penutupan automatik. Produk-produk ini membuktikan evolusi berterusan tumpuan Syarikat terhadap keselamatan air dan ketenangan fikiran. Kedua-dua produk memanfaatkan analisis gelombang tekanan berdefinisi tinggi Phyn yang terbaik dan dipatenkan untuk memantau aliran air dan memaklumkan pemilik rumah dengan segera jika kebocoran dikesan di mana-mana sahaja di dalam rumah dan memberikan pandangan terperinci tentang penggunaan air oleh setiap lekapan. Versi pemasangan sendiri (DIY), dipasang di bawah sinki tunggal dan ia boleh dipasang dengan mudah oleh pemilik rumah. Perbezaan versi Pro ialah ia dipasang pada paip air utama, sama ada di dalam atau di luar rumah dan ia boleh mengurangkan kerosakan yang mahal melalui ciri penutupan air automatik.

Sentiasa memberi tumpuan kepada peningkatan penyelesaian untuk memberi manfaat kepada pengguna, Kohler telah memperluas beberapa teknologi rumah pintar yang menggabungkan ciri-ciri baharu:

Kohler akan terus berkongsi inovasi produk baharu dan penerajuan industri dengan pelancaran acara digitalnya selama dua hari yang julung-julung kali diadakan, Kohler@Home, pada 2 dan 3 Februari. Maklumat tambahan untuk acara dan pendaftaran boleh diakses di Kohler.com/AtHome.

Untuk maklumat lanjut tentang produk rumah pintar, sila layari www.kohler.com/smarthome atau hubungi Kohler di 1-800-4KOHLER.

Tentang Kohler Co.Ditubuhkan pada tahun 1873 dan beribu pejabat di Kohler, Wisconsin, Kohler Co. ialah salah sebuah syarikat pegangan swasta yang tertua dan terbesar di Amerika yang terdiri daripada lebih 35,000 rakan sekutu. Dengan lebih daripada 50 lokasi pembuatan di seluruh dunia, Kohler merupakan peneraju global dalam pembuatan produk dapur dan mandian; enjin dan sistem kuasa; kabinet utama, jubin dan pencahayaan; dan pemilik/pengendali kepada dua buah hospitaliti bertaraf 5 bintang dan destinasi percutian golf di Kohler, Wisconsin dan St. Andrews, Scotland.

Apabila rumah menjadi semakin terhubung, Kohler memberi tumpuan untuk menjadikan detik-detik harian lebih baik melalui reka bentuk yang teliti dan teknologi pintar. Pendekatan Kohler dalam reka bentuk bilik mandi pintar dengan dedikasi, ketepatan dan penjagaan yang sama telah membina kewujudan jenama ini di peringkat global sejak lebih satu abad.

Keywords: Computer/Electronics Construction/Building Consumer Electronics Home Improvement Household/Consumer/Cosmetics Retail Trade show news


Beli Samsung Galaxy Note8, Dapat Tisu Basah?!

Sudah menjadi kebiasaan buat pengguna yang memilih untuk membeli barangan melalui atas talian (online) kerana ia bukan sahaja memudahkan, kadangkala harganya juga lebih murah. Tetapi sejak belakangan ini, kedengaran beberapa berita kurang enak membabitkan segelintir peniaga atas talian yang cuba ambil kesempatan ketika berurusan dengan pihak pembeli.

Terbaru, seorang lelaki di laman Facebook meluahkan rasa kesal apabila barangan yang sudah dibeli melalui laman rasmi terkenal bukan sahaja tidak sampai, malah mangsa juga telah ditipu.

Menurut Ivan Liew, dia telah membeli sebuah telefon pintar Samsung Galaxy Note8 pada 12 Disember 2017. Apabila menerima barang yang dibeli, dia mendapati di dalamnya hanya terdapat dua paket tisu basah! Ivan berkata, telefon pintar itu dijual dan dihantar sendiri oleh pihak Lazada dan telah membuat pembayaran sebanyak RM3,219 melalui kad kredit CIMB Visa miliknya.

Berang menjadi mangsa penipuan, Ivan terus membuat laporan polis dan menghubungi perkhidmatan pelanggan agar barang atau wang pembayarannya dapat dikembalikan semula. Namun sehingga ke hari ini, tiada sebarang berita dari pihak Lazada.

“24 Februari ni genap dua bulan saya tak dapat apa-apa maklumat daripada Lazada. Saya tak sangka, ini cara Lazada layan pelanggan mereka,” katanya.

Kepada yang ingin membeli barang secara atas talian, pesan kami supaya lebih berhati-hati terutamanya jika melibatkan barangan yang mahal. Pastikan juga penjual tersebut bukan scammer walaupun barangan dibeli di laman rasmi.


Alchemy Stars Juga Mengumumkan Bahawa Mereka Sedang Mengusahakan Bahasa Indonesia & Bahasa Thai Untuk Permainan Ini & Akan Tersedia Dalam Masa Terdekat!

Alchemy Stars, strategi garis revolusi RPG. Permainan ini telah memperoleh lebih daripada 2 juta muat turun global & 5 juta pendaftaran hanya dalam 2 minggu pelancarannya. Berkat sokongan yang luar biasa dari rakan Navigator, Alchemy Stars juga mengumumkan bahawa mereka sedang mengusahakan Bahasa Indonesia & Bahasa Thai untuk permainan ini dan akan tersedia dalam masa terdekat! Bagi mereka yang belum mencuba permainan ini, anda boleh memuat turun permainan di sini.

Setiap watak dalam Alchemy Stars mempunyai keistimewaan mereka, iaitu Detonator, Sniper, Converter & Support, ini akan menentukan bagaimana anda akan membina komposisi pasukan anda berdasarkan peranan dan keistimewaan watak tersebut.

Peranan setiap watak boleh dikategorikan ke Detonator, unit yang boleh mengeluarkan damage AOE besar kepada beberapa sasaran di sekitarnya dengan kombo rantai yang betul; Sniper, unit dengan kekuatan tinggi yang dapat menembak sasaran dari jarak yang lebih jauh; Converter, unit yang dapat mengubah warna jubin dengan kemahiran aktif mereka; dan Support, yang boleh sembuh, menyediakan Kombo 2x, pelindung perisai atau kenakan musuh dengan kesan-kesan seperti racun, luka bakar, pendarahan dan lain-lain.

Sebelum kita meneruskan pembinaan pasukan, kita harus memahami bahawa membina pasukan warna mono adalah lebih baik kerana pasukan warna mono mempunyai output & kesinambungan damage yang lebih baik kerana 5 unit anda akan menyerang bersama jika anda mencetuskan jubin warna yang tepat. Pasukan warna Duo boleh diterima kerana fleksibiliti elemen mereka manakala pasukan pelangi semestinya tidak disyorkan.

Komposisi pasukan umum harus mempunyai 1 unit DPS, 1 Support yang boleh menyembuhkan team anda & 1 Converter. Itu adalah unit utama yang membantu anda melalui banyak peringkat. DPS bertanggungjawab untuk damage output. DPS juga biasanya ditempatkan sebagai Kapten Pasukan kerana kapten akan selalu mencetuskan serangan tanpa mengira warna jubin. Penyembuh akan memastikan anda tetap hidup, sangat disyorkan untuk dimiliki terutama untuk “Secret Teritoties”, Converter akan mengubah jubin menjadi warna pasukan anda untuk membantu anda mencapai kombo rantai yang lebih baik. Unit ke-4 dan ke-5 sangat disarankan untuk memiliki teleporter yang dapat membantu mengubah kedudukan setiap kali menghadapi situasi yang sukar dan Converter kedua juga disarankan kerana Converter tambahan akan selalu berguna.

Pihak official Alchemy Stars juga akan memberi watak 5 bintang – Dayna, unit DPS element guruh kepada semua permain. Anda hanya perlu menyelesaikan 10 misi-misi event pertumbuhan terhad masa dan Dayna akan dimiliki anda secara percuma!


Ujian Penanda Aras AnTuTu Snapdragon 865 Catat Skor Pecah Rekod – 568,919 Mata

Tahun 2020 semakin hampir – Qualcomm nampaknya menghantui orang ramai dengan kemunculan cip baru mereka iaitu Snapdragon 865 SoC. Qualcomm sehabis baik menonjolkan prestasi cip ini – mendakwa ia bakal menjadi cip terbaik di pasaran.

Terkini, cip tersebut dikatakan telah muncul di senarai ujian penanda aras AnTuTu. Snapdragon 865 muncul dengan kod nama “Kona” dan dilihat berjaya mencatatkan skor pecah rekod! Chipset tersebut menjaringkan skor 568,919 mata – sekaligus menduduki tempat teratas sekali. Ia merupakan peningkatan amat ketara berbanding Snapdragon 855 dengan purata skor sekitar 450,000 mata dan meninggalkan cip Bionic Apple A13.

Kalau nak dibandingkan dengan Snapdragon 855+, Kirin 990 5G dan MediaTek Dimensity 1000 – Snapdragon 865 masih mendahului. Hebat bukan? Aha, kita mungkin dapat melihat banyak peranti utama Android dikuasai cip ini pada tahun 2020. Stay tuned!


Acer Melancarkan Monitor Gaming Terbaru Ke Dalam Pasaran Malaysia

Acer Malaysia membuka tirai 2017 dengan melancarkan 3 model monitor dengan dua daripadanya disasarkan untuk golongan gamer tegar.

Monitor premium dengan saiz paparan 34 inci melengkung ini menawarkan resolusi paparan 4K 3440 x 1440 piksel dan ianya menjadi lebih baik dengan skrin melengkung kerana anda dapat merasai pengalaman paparan yang lebih imersif. Teknologi talaan warna 6 paksi dan DTS Sound akan memberikan anda lebih kepuasan dari segi visual dan audio ketika anda menjalankan misi di dalam permainan. Selain itu anda juga mempunyai kawalan kepada cahaya ambient yang boleh dilihat pada bar bawah monitor. Acer juga melengkapkan monitor ini dengan AMD FreeSync dengan kadar refresh rate 75Hz agar visual permainan sentiasa lancar.

Ini pula monitor 32 inci dengan reka bentuk yang lebih garang dengan skema warna hitam dan merah yang pasti akan menonjolkan lagi setup komputer anda. Monitor ini dilengkapi teknologi GameView yang membolehkan anda menetapkan pelbagai tetapan custom bagi permainan anda.

Selain itu, teknologi NVIDIA G-Sync juga ada pada monitor ini bagi memberikan butiran paparan yang terperinci dan juga lancar. Resolusi 4K 3840 x 2160 piksel dengan sokongan 100% sRGB gamut akan memastikan warna, butiran dan kualiti paparan pada monitor ini berada pada tahap terbaik. Untuk menyokong kesemua kemampuan ini, monitor ini mempunyai kebolehan refresh rate sehingga 60Hz dan masa respon 4ms.

Model ini mempunyai saiz paparan terbesar di antara ketiga-tiga monitor yang dilancarkan pada hari ini. Acer ET430K menawarkan saiz paparan 43 inci dengan resolusi 4K 3840 x 2160 piksel yang disokong teknologi Super Sharpness yang akan memberikan butiran yang terperinci pada apa sahaja paparan yang anda buka pada monitor ini.

Fungsi Picture in Picture pula membolehkan anda melakukan multitasking dengan pantas dan mudah. Selain itu, Acer juga melengkapkan monitor ini dengan fungsi BlueLightShield, Flicker-less dan juga ComfyView bagi memastikan anda selesa menggunakan monitor ini untuk bekerja walaupun untuk jangka masa yang lama.


OPPO Reno3 & Reno3 Pro Kini Diperkenal – Sokong Rangkaian 5G + Pengecasan Pantas VOOC 4.0

Akhirnya! OPPO dengan rasminya memperkenalkan peranti terbaharu mereka di bawah siri Reno menerusi kemunculan OPPO Reno3 dan OPPO Reno3 Pro. Menariknya mengenai kedua-dua peranti ini adalah ia disertakan dengan penawaran yang hebat termasuk sokongan rangkaian 5G.

OPPO Reno3 dibekalkan dengan skrin bersaiz 6.5″ bersama paparan berlubang yang menempatkan kamera hadapan sebesar 32MP. Ia menyertakan pengimbas cap jari pada skrin untuk tujuan keselamatan. Untuk dalaman, ia dijana oleh cip MediaTek Dimensity 1000L bersama paduan memori sehingga 12GB RAM, dan storan dalaman sehingga 128GB.

Melengkapinya adalah bateri berkapasiti 4,025mAh dengan pengecasan pantas 30W VOOC 4.0. Untuk jambatan kamera pula, OPPO Reno3 dibekalkan dengan empat kamera utama dengan gabungan lensa 64MP + 8MP (ultra-lebar) + 2MP (makro) + 2MP (mono).

OPPO Reno3 Pro dibina dengan paparan bersaiz 6.5″ AMOLED dengan kadar segar semula 90Hz. Ia turut dilengkapi pengimbas cap jari pada skrin. Ia turut menyokong DCI-P3 bersama HDR10+ bagi melengkapkan keupayaan skrin. Ia dipadukan dengan sokongan memori sehingga 12GB RAM dan storan dalaman sehingga 256GB. Enjin dalaman dijana oleh cip Snapdragon 765G.

Melengkapi peranti adalah bateri berkapasiti 4020mAh dengan sokongan pengecasan pantas 30W VOOC 4.0. Untuk kamera, OPPO Reno3 Pro membawakan gabungan lensa 48MP + 8MP (ultra lebar) + 13MP (telefoto) + 2MP (mono). Menariknya, kamera ini diselitkan dengan kamera 5x zum hibrid yang menempatkan 2x zum optikal. Mengiringinya kamera swafoto sebesar 32MP.

Tersedia dalam 4 warna menarik seperti White, Black, Starry Night Blue dan Sunrise, siri OPPO Reno3 ditawarkan pada harga seperti di bawah :